
Di Destkevteke Din Ya Dîrokî De, 
li ser daxwaza PKD îranê, gelê 
Kurd li Kurdistana Rojhilat weke 
Endamê Rêxistina Neteweyên 
Bênûner (UNPO) Hate Wergirtinê 

Daxwaza endambûna PDK îranê di 
yekemîn civîna asayî ya Desteya 
Serokatiya vê Rêxistinê de ku di rojên 
1 - 3'ê Şibata 2007'an de, li avahiya 
Parlemana Ewropayê li Birûkselê pêk 
hat, piştî nirxandineke kûr û berfireh 
hate pejirandin. 

Ji bervara 4'ê Şibata 2007'an 
şûnve, PDK îranê wekî yek ji endamên 
eslî yên "UNPO"yê û nûnerê gelê Kurd 
li Kurdistana îranê tê naskirinê. 

Bidestxistina vê destkevtê gaveke 
girîng ya navneteweyî û bidestxistiyeke 
dîrokî ji bo gelê Kurd li Kurdistana 
Rojhilat tê hesibandin. 

Siyasetvanê Kurd, birêz Ebdula 
Hicab wekî nûnerê PDK îranê û 
Kurdistana Rojhilat di civîna serokatiya 
"UNPO"yê de beşdar bûbû. Deqa 



axavtina Birêz Hicab li ser malpera me bixwînin... 


Rapor, nivîsar û nûçeyên berfireh di vê derbarê 
de li ser malpera me û her wiha vê hejmara Agirî 
(57) de bixwînin.... 


Kesayetiyê Navdar Yê Kurd, Profesor 

Şekroyê Xudo Wexera Dawiyê Kir 
Di du Behînameyên cuda de, PDK îranê û Rojnameya Agirî 
sersaxî dan neteweya Kurd û malbata nemir Şekroyê . 11 
Mihoyê Xudo Rûpela 10 

Nehemîn Ya Komîteya Navendî 

i bo agehdarbûna tev aliyekê em 
radigehînin ku Komîteya Navendî ya 
PDK îranê, hilbijartiya Kongireya 


13'ehem ya partiyê, seet 9:30'ê sibêdeya 
roja çarşem, ll'ê Rêbendana 1385'ê Rojî 
hevberî 31.01.2007'an, pilînoma xwe ya 
nehemîn bi beşdariya endamên Eslî, Cihgir 
û Şêwirdarên Komîteya Navendî lidar xist û 
piştî çar rojan karê berdewam, êvariya roja 
şemî, 03.02.2007'an, dawî bi karên xwe 
anî. 


Pilînomê bi îlankirina deqîqeyekê 
bêdengî bo rêzgirtin ji canê paqij yê 
şehîdan û pejirandina destûra kar û 
bernameyên dema civînan dest pê kir. 

Piştre hevalê xebatkar Mistefa Hicrî, 
Sekreterê Giştî yê PDK îranê ji aliyê Deftera 
Siyasî ve^şîroveyek siyasî di derbarê rewşa 
herêmê, îran û Kurdistanê û bûyerên girîng 
yên navbera du pilînomên heştemîn û 
nehemîn yên partiyê de, pêşkêşî beşdarên 
civînê kir. Di vê şîroveyê de bi awayekî 
taybetî li ser maytêkirinên Komara Îslamî 
ya îranê di nava kar û barên welatan, 
nemaze Lubnan, îraq û Felestînê de bal 
hatibû kişandin û haydana girûpên tundajo 
ji bo têkdana tenahî û bêewlekirina van 
cihane ku encama wê destavêtin û 
maytêkirinê, xelkê Lubnanê tevî xisareke 
zaf ya malî û ziyanek berçav ya canî 
berbirû kir û aliyên Felestînî li dijî hev rêxist 
û alozî û dijwarî di wê deverê de zêdetir û 
agirê şer di navbera wan de da geşkirin. Li 
îraqê bi destavêtin û piştevanîkirin ji destek 
û taqimên tundajo û kiryarên têkderane û 
xirabkarane yên xwe bi awayeke berçav 
xurt kir û zêdetir da xuyakirin ku çi 
rejîmeke li dijî aştiyê, maka xirabkarî û şer 
çêkirinê ye. Lewra jî civaka cîhanî û 
welatên herêmê bêtir metirsiyên 
çavkanîgirtî ji naveroka wê rejîmê û siyaset 
û kiryara xirabkarane kirin û ber bi 
pêşgirtina siyaseteke hevbeş li dijî vê 
rejîmê gav avêtiye. 

Siyaseta biîsrarbûna Komara Îslamî ya 
îranê li ser zengînkirina Uraniyûmê û xwe 
parastin ji daxwazên civaka cîhanî ji bo 
dûrketina wê rejîmê li bidestxistina çekên 
Etomî, aqibet biryara 1737'an ya Konseya 
Ewlekariyê ya Rêxistina Neteweyên Yekbûyî 
jê ket ku hinek ceza ji bo Komara Îslamî ya 
îranê ji xwe girtiye û renge bi domkirina 
siyaseta heya niha ya wê rejîmê di vê 
derheqê de, cezayên tundtir û gavên din 
yên civaka cîhanî jî di şûn de be û îranê 
ber bi rewşeke aloz û nebaş û heya tevî 
çarenivîseke reştir rû bi rû bike. 

Di şîroveya Polîtbîroyê de qala 
tundtirbûna liv û lebatên serberedayî û 
tepeserkarane ya rejîmê derheq hemû 
xelkê îranê û nemaze neteweyên bindest 
yên welat û kuştin, girtin û zext û 


givaşxistin bo ser azadîxwazan hatibû 
kirinê. Her wiha bêzariya zêdetir û 
nerazîbûna berfireh ya xelkê hatibû 
desjinîşankirin ku vê çendê jî Komara Îslamî 
ya îranê di hundirê welat de bi rewşeke nû 
re berbirû kiriye. Bi vî awayî Komara Îslamî 
pitir kete ber zext û givaşa derveyî û 
derbarê kirîza rejîmê di asta civaka cîhanî û 
welatên herêmê de, yê ketiye rewşeke 
nebaştir û hem di hundirê welat de tevî 
nerazîbûna zêdetir ya xelkê berbirû bûye. 

Di pareke din ya bernmeya karê 
pilînomê de, ji aliyê Komîsyona Siyasî - 
Nîzamî ve derheq cudabûna hejmareke ji 



Di vê raporê de qala hewl û xebatên 
rêberiya partiyê ji bo berlêgirtin ji vê 
cudabûnê û karê şanda diyarîkirî ji bo 
gotûbêjê bi armanca peydakirin rêyên 
çareserkirina pirsgirêkên hundirîn, sedemên 
vê veqetiyanê, helwest û gavên partiyê, 
piştî cudabûna vê girûpê û karê şanda 
aramkirina rewşê, helwest û liv û lebatên 
PDK îranê li hember vê komê di pêşerojê 
de, helwesta rêxistinên siyasî li hember vê 
veqetiyanê û helwest û xuyakirina piştgiriya 
berfireh ya endam û alîgirên partiyê û 
piştevaniya civatên xelkê Kurdistanê bi hûrî 
ketin berbasê. Beşdarên pilînomê di vê 
beşê de jî bi awayekî çeleng beşdarî basa li 
ser tev aliyên vê pirsê bûn û serbarê 
nerehetbûn ji vê veqetiyanê û 
şermezarkirina wê, hatin ser vê baweriyê 
ku wê cudabûne ji ber sedemên siyasî 
nebûye. 

Her wiha pilînomê li ser vê yekê tekez 
kir ku heke ev kome naveke din cuda ji 
navê Partiya Demokrat ya Kurdistanê, ji 
xwe re diyarî bikin, derfet û delîveya curek 
alîkariyê dê pêk were û îmkana hebûn di 
hevbendî yan komeleyeke berfirehtir pêk 
tê. 

Di vê parê ji basên civînê de Komîteya 
Navendî ya PDK îranê bi çavê rêz û 
hurmetê ve mêzeyî helwest û hewlên^ 
hêzên siyasî yên dost û dilsozên PDK îranê, 
bi taybet du hêzên sereke ên Kurdistana 
îraqê, PDK'ê û YNK'ê kir. Her wiha pilînomê 


spas û pêzanîna xwe ji bona piştgiriya 
germ û peyman nûkirina civatên xelkê 
Kurdistanê kir ku di vê rewşê de ji PDK 
îranê re xwedî derketin. Pilînomê rêz ji 
helwesta jêhatî û nîşandana sozdariya 
dubare ya endam û alîgirên partiyê li 
hember PDK îranê û fîdakarî û ked û 
zehmet û karê berçav yê Kadro û 
Pêşmergeyên partiyê bilind hesiband û ev 
yek gelek girîng nirxand û spasiya wan kir. 

Di pareke din ya karê pilînomê de, 
rapora komîteya kar û barên partiyê li 
derveyî welat di warên rêxsitin, peywendî û 
ragihandinê de, ji aliyê berpirsiyarên wan 
beşan ve hate pêşkêşkirin. Beşdarên civîna 
Komîteya Navendî ya PDK îranê dîtin û 
nêrînên xwe li hember kar û çalakiyên 
partiyê li derveyî welêt bi rizamendiyê ve 
xuya kirin û gelale û bernameya 
pêşniyarkirî ya wê komîteyê ji bo kar û 
barên pêşerojê bi hinek têdîtinan ve bi 
jêhatî û baş zanî û bi Deftera Siyasî 
rasipard ku li gorî îmkanê ji bo serxistina 
wan pirograman gavan bavêje. 

Di beşke din ya karê pilînomê de, erk û 
nêrînên partiyê hatin şîrovekirin û civînê li 
ser vê çendê tekez kir ku bername, proje û 
armancên diyarîkirî yên Kongireya 
Sêzdehemîn ya partiyê di çarçoveya 
sîstemekî nû û îroyîn de bicih bîne. 

Di beşeke din ji karê pilînomê de, 
berpirsiyarên parekji organan hatin 
diyarîkirin û her wiha birêz Mecîd Heqî, 
Berpirsiyarê Beşa Ragihandina Komîteya 
Kar û Barên Partiyê li derveyî welat, wek 
endamê cihgir yê Komîteya Navendî, Xûşka 
Şikofe Qubadî û Xûşka Miryem Elîpûr, 
Kekê Ebdulriza Kerîmî û Kekê Sadiq 
Zerza wekî endamên Şêwirmend yên 
Komîteya Navendî hatin hilbijartin. 

Di dawiya xebatên pilînomê de, 
Komîteya Navendî hate agehdarkirin ku 
piştî hewildaneke berbiçav û berdewam, 
roja 2'yê Şibata 2007'an, weke nûnerê 
neteweya Kurd li Kurdistana PDK îranê bi 
endamê Rêxistina Neteweyên Bênûner 
(UNPO) a navneteweyî hatiye wergirtinê. 
Pilînomê eva bi gaveke din ji ber bi 
pêşveçûnê û destkevteke berçav û mezin ji 
bo PDK îranê û tev xortên neteweya Kurd li 
Kurdistana îranê hesiband û şabûn û 
kêfxweşiya xwe di vê derheqê de da xuya 
kir û pîrozbahî ji xelkê Kurdistanê kir. 

Beşdarên civîna berfireh ya Komîteya 
Navendî ya PDK îranê piştî bi 
encamgihandina erkên diyarîkirnî yên 
pilînomê bi seheke tejî ji canê alîkarî û hêvî 
bi serkevtinê, demjimêr 18'ê êvariya roja 
şemî, 3'ê Şibata 2007'an, dawî bi kar û 
xebatên xwe anîn. 

Partiya Demokrat ya Kurdistana 
îranê 

Deftera Siyasî 

04.02.2007 







Nûneratî Di 


Ebdula Hicab 


D i civîna Desteya Serokatiya Rêxistina 
Netewe û Gelên bê Nûner 
(Unrpresented Nations and Peoples 

Organization) ku di roja 1 heta 3'ê Şibata 
2007'an de li avahiya "Altiero Spinelli" ya 
Parlemana Ewropayê li Birûksela serbajarê 
Beljîkayê de birêve çû, daxwaza PDK îranê 
ji bo endamwergirtina gelê Kurd li Rojhilatê 
Kurdistanê di vê rêxistinê de hate 
qebûlkinnê. 

PDK îranê heyameke berbiçav bû ku 
weke çavdêr têkilî bi rêxistina "UNPO"ê re 
hebû û bi pişikdarîkirin di civîna civata giştî 
ya vê rêxistinê di Çiriya Pêşîn ya 2006'an li 
bajarê Taype a welatê Taywanê de, gavekê 
ji endametiyê nêzîk bibû. Lê vê carê 
dûyratiya dûr û dirêj ya di navbera çavedêrî 
û bi endambûnê de bezand û di vê ezmûn 
û ceribîna dîplomatîk de jî serkevtiyane 
derket. Piştî biryara serokatiyê, pêvajoya 
siyasî û asayî ya bi endambûnê eva ye ku 
bexşîna fermî ya endametiyê di civîna pêşîn 
ya civata giştî de pesend bike. 

Eva ku misoger bûye eva ye ji roja 4'ê 
Şibata 2007'an ve Alaya Kurdistanê û cihê 
Rojhilatê Kurdistanê di nava gelên din yên 
bênûner de hatiye destnîşankirin û di 
prosesa rizgariya neteweyî de, em jî tevî 
gelên hevqeder yên xwe di qada cîhanî de 
bi dengeke hevpar ve dê tevbigerin. 

"UNPO" rêxistineke medenî ya cîhanî ye 
ku li cihê welatan, endametiya neteweyan 
bi bingeh digire û li ser bingeha demokrasî 
û mafên gelan ji bo diyarîkirina çarenivîsa 
siyasî ya wan dixebite. Endamên vê 
rêxistinê her weke di rêbazên giştî yên wê 
de hatiye, pêk hatiye li gelên xwecih 
(bomî), neteweyên welat lêdagîrkirî, 
kêmanî û ew welatên serbixwe yan 
herêmên xwebirêvebir ku bo parastina 
mafên kulturî û mirovatî yên xwe hev 
girtine. Endamên rêxistinê bêdestêwerdan 
di kar û barên hev de, bo peydakirina 
rêçareyên aştiyane ji bo ew pirs û dozên ku 
pêwendî bi jiyan û çarenivîsa wan ve heye 
û cehdê dikin û dixebitin ku siyaseteke 
jîngehparêziyê birêve bibin. 

Merema sereke ya rêxistina "UNPO"ê 
eva ye ku daxwaza siyasî ya her 
neteweyekê bi vî awayî ku netewe bi xwe 
diyarî dikin, di cîhanê de bide nasandinê û 
biryara hemû endamên wê li ser awayên 
diyarîkirina çarenivîsa wan piştgirî lê bihê 
kirinê. Tevî cudahiya biryar û metoda 
diyarîkirina çarenivîsê, aliyê hevbeş yê 
endamên "UNPO"ê nebûna nûneratiya wan 
di civakên dewletî û Rêxistina Neteweyên 
Yekbûyî de ye. Armanc ji pêkhatina vê 
rêxistinê di sala 1991'ê de eva bû ku 
dûyratiya navbera sîstema îro ya cîhanê û 
dezgeh û saziyên siyasî tejî bike û dengê 
fetisandî yê neteweyên bêdewlet bigihijîne 

“UNPO”ê De 

cîhanê. 

Her çend rêxistina "UNPO"ê pêwendiya 
rêxistinî, anku girêdayî bi tu yek ji wan 
rêxistinane nine ku nûneratiya welatên 
serbixwe bikin, lê him bo rêxistina UN'ê him 
jî bo komîsyona Mafê Mirovan ya vê 
rêxistinê, weke çavkaniyeke girîng ya 
zanyarî û agadariyan li ser gelên bêdewlet 
tê hesibandin. Lewra "UNPO" weke terîbûn 
û dengê gelên bê nûner di cîhanê de hesab 
jêre tê kirinê û roj li pey rojê girîngî û 
hitbara wê diçe jor. 

Di Kurdistanê de, tevî wê ku nav û 
dengê rêxistina "UNPO"ê mêjdem nine ku 
ketiye rojeva siyasî ve, lê pêtir ji 16 sal e ku 
ev rêxistina û daxwaza gelê Kurd rêvîngên 
rêyekê ne. Ji aliyê gelê Kurd ji Başûrê 
Kurdistanê ve Partiya Demokrat ya 
Kurdistanê û Yekîtiya Nîştimanî ya 
Kurdistanê endamên "UNPO"ê ne û ji sala 
1991'ê ve di vê rêxistinê de pişikdar in. 
Herwiha Hikûmeta Herêma Kurdistanê 
pêwendiyeke xurt bi "UNPO"ê re heye, lê ji 
Bakûr û Başûrê Rojavayê de heya niha tu 
partî û rêxistineke siyasî weke endam 
nehatiye wergirtinê û daxwaziyeke bi vî 
awayî jî heya niha negihîştiye desteya 
serokatiya "UNPO"ê. 

Ji aliyê din ve gelên hevqeder yên me di 
îranê de cehda endametî di vê rêxistinê de 
didin û pêregihîştin bi daxwaziya gelê Belûç 
bo endametiyê di rojeva desteya 
birêveberiya "UNPO"ê de ye. Gelê Ereb li 
Ehwazê endamê vê rêxistinê ye û Dr. Kerîm 
Abidiyan, berdevkê Partiya Hevbendiya 
Demokratîk a Ehwazê endamê çalak û 
jêhatî yê desteya birêveberî ya "UNPO"ê 
ye. Hevdem tevî gelê Kurd, gelê 
Azerbaycana îranê jî ji rêya Bizava 
Neteweyî ya Azerbaycana Başûrê ve bû bi 
endamê vê rêxistinê. 

Di nava neteweyên endam di "UNPO"ê 
de, heya niha 6 endam û ji vana her sê 
welatên Baltîkê: Lêtonî, Lîtvanî û Stonî piştî 
bidestveanîna serxwebûnê, bûn bi 
endamên Neteweyên Yekbûyî û ji 
endametiya "UNPO"ê derketin. Lê welatên 
weke Taywan û Abxaziya ku herçend xwedî 
statûyek serbixwe ne, niha jî her wek 
endamên çalak yên rêxistinê kar dikin û di 
refa neteweyên hevqeder de mane. 

Hejmara endamên rêxistinê vê gavê 69 
endam in. 

Ji aliyek din ve, şanda PDK îranê bi 
pişikdariya xwe xerîteya siyasî ya Rojhilatê 
Kurdistanê bi hemû partî û rêxistinên siyasî 
yên nû û kevn yên amadebûyî da 
nasandinê û ew xatircem kirin ku di tu dem 
û qonaxekê de ji dîtina berjewendiyên 
partîtiyê ve naxejDitin. Bi vê wateyê ku 
nûneratiya PDK îranê dê bibe tirîbûna 
hevpar ya hemû gelê Kurd li aliyê medenî û 
siyasî yê opozîsyonê ve ku destê wan bi 
tirîbûnên navneteweyî re nagihîje. 



Birêz Ebdula Hicab di civîna “UNPO”yê de 


Wergirtina gelê me di rêxistina "UNPO"ê 
de tê wateya nuqte guhartineke siyasî û 
herwiha bawerînameyeke dîplomatîk e ku 
xebata rewa û berheq ya neteweyî a me di 
Rojhijatê Kurdistanê de bidestve anî. Bo 
PDK îranê jî zêdebûna şanaziyeke din bi 
hejmara şanaziyên dîrokî yên dinê ku di 
dîroka tekoşîna xwe bo rizgariya neteweyî 
ya me de tomar kiriye. Hemû cehd û 
tekoşîna Partiya Demokrat ya Kurdistana 
îranê nasandina xebata rewa û berheq ya 
neteweya me bi dezgeh û navendên cîhanî 
ye û di vê derheqê de partiya me 
endametiya di "UNPO"ê de, ne wek alaveke 
bazirganî ya siyasî, belkî weke gavek ber bi 
rizgariya neteweyî bikar tîne. 

Lê bi bêy piştevaniya civatên xelkê 
Kurdistanê û dengeke teba di nav refên 
tevgerê de, ne ev destkevta û ne jî 
şanaziyên dîrokî yên dinê jî dikarin şûnwarê 
dîktatoriyê di welatê me de paqij bikin û 
bibin bi mizgîniya rizgariyê. Weke di bersiva 
birêz"Marino Busdachin", Serokê Îtaliyayî 
yê "UNPO"ê ku qala sedemên pêşketina bi 
endamwergirtina PDK îranê dikir, got ku 
"meywe û êmîşê serpayîzan baştir digihîje, 
direng dirize û tama wê zêdetir dimîne". 
Berhema xebat û tekoşînê jî demekê keniyê 
têxe ser lêvên endamên malbata mezin ya 
Kurdistanê ku tovê dijberiyê di nava bizav û 
tevgerê de qut bibe û ji holê bihê rakarinê, 
yekîtiya neteweyî cihê demargirjiyê bigire û 
dengê govenda hevalbendiyê bibe bi 
piştevan û alîkariya gavên me. 

Em bi yekîtî û yekrefiyê dikarin 
endametiya di "UNPO"ê de bikin bi 
destpêka destkevtên mezintir bo neteweya 
xwe. 

Bo zanyariyên zêdetir serdana wan 
malpera bikin: 

http://www.unpo.org 
http://www.pdki.org/articles.php7lang = 1 
&article_id = 1216 

http://www.unpo.org/article.php7id =625 

Wegeran ji Soranî bo Kurmancî: Selîm 
Zencîrî 

SIYASÎ 


66 UNPO” Dergehek Ji Bo Navneteweyî kirina Pirsa Kurd 


D i civîna rojên 1-3 Şibata 2007'an ya 
"UNPO"yê de, Partiya Demokrat ya 
Kurdistana îranê wek endamê wê 
rêxistinê hate wergirtinê. 

Endambûna Partiya Demokrat ya 
Kurdistana îranê di "UNPO"yê de wek 
gavek giring bo navnetewîkirina pirsa Kurd 
tê dîtin. 

Rêxistina Netewe û Gelên Bênûner di 
Neteweyên Yekbûyî de rêxistinek 
demokratîk, navneteweyî ye ku endamên 
wê nûnerên neteweyên bindest, welatên 
hatî dagirkirî û kêmaniyên neteweyî û 
welatên serbixwe ne yên ku dixwazin 
mafên mirov û çandî yên welatiyên xwe û 
jîngeha xwe biparêzin û pirsgirêkên xwe bi 
awayekî aştîxwazane çareser bikin. "UNPO" 
ji bo endamên xwe atmosforek yasayî di 
warê çalakiyên navneteweyî de pêk tîne. 

Piraniya endamên "UNPO"yê ne di 
rewşek wek hev de ne, lê wekî yek mercên 
endambûnê yên endamên "UNPO"yê, 
endametiya wan di saziyên navneteweyî 
weke Rêxistian Neteweyên Yekgirtî (UN) de 
nînin, ji ber wê yekê jî şansê beşdariya 
wana bo pêşveçûna pirsên têkildar bi 
parastina mafê mirovan tevî astengan tê 
rûbirûbûn. 

Li gor "UNPO"ye, zêdeyî 90 ji sedê ya 
pirsgirêk û kêşeyên rojava niha pirsgirêkên 
navxweyî ne. Ji bo bersivdan bi valahiya 
sîstema niha ya navneteweyî "UNPO" pêk 
hatiye. Endamên pêkîner yên wê saziyê ew 
rêxistin û partî ne yên ku ji aliyê bingehên 
navneteweyî yên xwedî desthilat girîngî pê 
nayên dayînê. 

Dirûşma "UNPO"yê tolêrans wate 
hevsazî, demokrasî, mafê mirovan û mafê 
diyarîkirina çarnivîsê ye. 


Navîn e, rê nade herêmê û nemaze welatên 
weke îran û Turkiyê ku pêşveçûnên li gor 
hewcehiya serdema cîhanîbûnê bi xwe 
bibînin. 

Digel hebûna wê rastiyê, astenga herî 
mezin ku pêşiya pêşveçûna pêvajoya 
pirsgirêka gelê Kurd girtiye, endametiya 
dewletên hakim li ser Kurdistanê di 
Neteweyên Yekbûyî ye. Dewletên endam di 
Rêxistina Neteweyên Hevgirtî, ji ber 
berjewendiyên aborî yên welatên xwe 
amade nînin pirsa Kurd di Neteweyên 
Yekbûyî de binîn rojevê. 


rêzdar 
Ebdulla 
Hicab digel 
şirovekirina 
rewşa siyasî 
û mafê 
mirovan ya 
gelê Kurd di 
Rojhilata 
Kurdistanê de 
got: 

"Armancên 
me yên 
havbeş mafê 



Mecîd Heqî - Fînland 


Dr. Ebdulrehman Qasimlo rêberê bizava 
netewî ya Rojhilata Kurdistanê ji 30 salan 
berêve xebat ji bo nêzîkbûn bi bingehên 


* *-- 4 



navneteweyî ji bo cîhanîkirina pirsa Kurd 
dest pê kir. Endambûna Partiya Demokrat a 
Kurdistana îranê di Enternasyonal Sosyalîst 
de berhema wê xebatê ye ku di şûn de 
Yekîtiya Niştîmanî ya Kurdistan û HADEP jî 
bûn endamê wê malbatê. 

Di civîna Şibatê ya "UNPO"yê de, nûnerê 
Partiya Demokrat ya Kurdistana îranê 


wekhev, demokrasî, mafê mirovan û mafê 
neteweyan bo çarnivîsa xwe ye. Ji bo me 
pêwîst e ku baştirîn rêyê ji bo hevxebatî û 
piştgiriyê peyda bikin. Em bawer in "UNPO" 
berpirsiyariya wê heye ku dengê neteweyên 
endam bigehîne bingehên navneteweyî. 
Lewra ewa ji bo Partiya Demokrat a 
Kurdistana Iranê û gelê Kurd li Kurdistana 
îranê delîve û fersendek dîrokî ye ku bibe 
endamê wê malbatê. 

Endambûna Partiya Demokrat a 
Kurdistana îranê di "UNPO"yê de tevî 
Partiya Demokrat a Kurdistanê û Yekîtiya 
Niştîmanî ya Kurdistanê sêgoşeyek giring û 
bihêz ji bo pêşvebirina pirsa Kurd di warê 
navneteweyî de pêk tîne ku serkevtina wê 
berî her tiştekê girêdayî bi asta alîkariya 
wan partiyên Kurd heye. 

Wek siyaseta navneteweyî ya Partiya 
Demokrat a Kurdistana îranê, xebat di asta 
navneteweyî de ji bo diyarîkirina mafê 
çarenivîsa gelê Kurd li gor zagonên 
navneteweyî berpirsiyariyek giring dixe ser 
milê wê partiyê ji bo bihêzkirina dîplomasiya 
Kurdên Rojhilata Kurdistanê û rojevkirina 
doza Kurd li îranê. 




Bizava gelê Kurd bi salan e bi wê 
encamê gihîştiye ku bêy navneteweyîkirina 
pirsa Kurd, di çarçovaya welatên ku 
Kurdistan di navbera wan da hatiye 
parvekirin, nayê çareserkirin. Ji xwe, pirsa 
Kurd nikaribe tenê bibe pirsa çend 
dewletên herêmê weke Iran, Turkiye û 
Sûriye an îraqê. 

Di serdema cîhanêbûnê de ku bi sedan 
hezar Kurd akinciyên welatên Rojava bûne, 
pirsa Kurd beşek ji pirsa wan welatan e û 
hetanî pirsa Kurd çareseriyê bi xwe nebîne, 
beşek ji civaka welatên Rojava jî nikaribin 
bi rehetî di nav civaka wane de 
"intigire"(têkilî yan tevlîhevbûn) bin û bibin 
beşek li endamên civaka welatan. Lewra 
çareseriya pirsa Kurd di rastî de çareseriya 
pirsgirêkek civakî jî ye ji bo welatên xwedî 
desthilat. Ji aliyekî din ve bona deverek 
aloz wek Kurdistanê ku serekaniya nift, av 
û gelek dewlemeniyên din yên Rojhilata 


3 Partîyên Din Yên Neteweyên îranê Tevlî Kongireya 
Neteweyên îrana Federel Bûn 


Daxuyanî 

Di 27.01.2007'an de, piraniya endamên 
fermî yên Kongireya Neteweyên îrana 
Federel, civîna xwe ya devreyî li Londonê 
pêk anîn. 

Dî vê civînê de rapora xebat û 
çalakiyên kongirê hate pêşkeşkirin. 

Piştî bas, niqaşan û guhertina bîr û 
rayan, bernameya kar û xebatên kongirê 
ji bo sala 2007'an hate pejirandin. 

Herwiha sê sazî û partiyên din 1- Partiya 
Azadiya kurdistanê 2- Tevgera Hişyariya 
Netewî ya Azerbaycana Başûr 3- Civata 
Çandî a Kurdên Xurasanê, ku daxwaza 
endambûnê di Kongira navhatî de kiribûn, 
piştî vekolînê bi dengdaneke giştî ji aliyê 
endamên Kongirê ve hatin wergirtin. 



Kongireya Neteweyên 
îrana Federel 
31.01. 2007 

Dr. Xusro Ebdulayî, Berpirsiyarê Têkiliyên Navneteweyî Yên PDK îranê: 


"Ev Rêxistine dibe Bi Berpirsiyarek Heta Ku Meseleya 
Kurd Weke Neteweyekê Bîne Ziman Û Bibe Pêş" 


wendevanên hêja! 

Çend rojan berî niha Dr. Xusro 
Ebdulayî, berpirsiyarê têkiliyên 
navneteweyî yên PDK îranê li derveyî 
welat seredana Kurdistanê kir. Me jî derfet 
bi girîng zanî heya ku ji nêzîk ve 
hevpeyvînekê li dor têkiliyên navneteweyî 
yên partiyê û herweha hin pirsên di rojeva 
siyasî ya îran û cîhanê de pêre çê bikin ku 
em bala we bo xwendina wê dikişînin: 

Pêwendiyên PDK îranê bi kom, 
komele, dezgeh û rêxistinên 
navneteweyî re çawa ye? Hûn wek 
PDK îranê çawa tên pêşwazîkirinê yan 
bi awayekî din giranî û pêgeha partiyê 
di qada navneteweyî de çiqas e? 

Ez jî spasiya we dikim ku we ev derfeta 
pêk anî ku em bikarin hinekê qala hin 
meseleyên rojev û partiyê bi taybet 
pêwendiyên wê li derve de bikin. PDK 
îranê, partiyeke biprensîp, demokaratîk û 
rêkûpêk e. Xebat û tekoşîna partiyê di pile 
û gava yekemîn de demokrasî, pêşkevtin û 
rûmetdanîna bi mirovatiyê ye. Ew pirensîp 
û bihayane hin tişt in ku cîhana pêşverû û 
şaristanî piştgiriyê lê dikin, bi taybet dema 
ku mirov di kiryar de jî wan pirensîpan 
biparêze. Partiya me çi di hundir û 
kongireyên xwe de û çi jî di pêwendî û 
danûstandinên xwe de tim wan pirensîpane 
diprêze. Lewra PDK îranê di qada 
navneteweyî de xwedî rûmetek mezin e, 
vêca li rêxistinên siyasî re bigire heta 
digihîje sazî û navend û dezgehên 
navneteweyî yên ku mafê mirovan 
diparêzin. Ew piştgiriya xebat û tekoşîna 
partiya me dikin, xebata me jî bo 
demokrasî û mafê gelê Kurd di Kurdistana 
îranê de ye. PDK îranê weke berpirsiyarê 
meseleya Kurd di îranê de, berpirsiyarê 
neteweyeke 10 Milyon kesî di îranê de ye û 
evjneseleya jî yek ji faktorên demokrasiyê 
di îranê de ye. 

Lênihêrînek bi dirûşma partiya me him 
li rabihurî û him jî niha derdixe ku daxwaza 
sîstemek demokratîk û Federal di îranê de 
dike. Di rastî de peyva demokrasiyê esas û 
bingeha PDK îranê ye. Dema ku mirov di 
cîhana îroyîn de li ser buha, erziş, pirensîp 
û rûmetên însanî dixebite û di hundirê 
partiyê de û di kiryarên rojane yên xwe de 
nîşan dide, dunyaya şaristanî tim li pişt 
disekine. Çunku dunya hatiye guhertin, 
rewş û zirûf û mercên siyasî hatine 
guhertinê, lê ji aliyê din ve jî eşkere ye ku 
qazanc û berjewendiyên taybetî hene, Lê 
ew jî dikare were guhertinê. 

Ji ber wan mercane ye her cihê ku em 
weke partî bo seredan diçin vêca ji 
Rêxistina Neteweyên Yekbûyî, Komîsyona 
Mafê Mirovan, Komîsariyaya Bilind ya 
Penaberan, Enternasyonal yan Efûya 
Navneteweyî re bigire heta digihîje partiyên 
siyasî, organên cur bi cur yên mafê 


mirovan, Parlemantar û dem û dezgehên 
siyasî û mirovî û ..., de em bi germî tên 
pêşwazîkirinê û em xwedî pêwendî û 
danûstandinên navneteweyî yên pir 
berfireh bi taybetî di welatên rojava de ne. 
Çunku dizanin ku ew buha û pirensîpane di 
nava partiyê de cihgir bûne û wan tiştane 
weke taktîk û bo siyaseta roj bikar naîne, ji 
ber ku kiriye bi stratejiyek neguher û 
berdewam. 

Bi xweşî ve em haydar bûn ku PDK 
îranê di gaveke dîrokî de bû endamê 
fermî yê "UNPO" a ser bi Rêxistina 
NY'î. Bêguman eva jî destkevtek 


girîng û dîrokî ye bo gelê Kurd bi 
taybet di îranê de. Bi raya we ev 
endametiya çi tesîr û bandorek li ser 
pirsa Kurd li îranê û PDK îranê heye? 

Her wekî min got hinek pirensîp hene 
ku mirov bi hebûna wan ve dikare di 
rêxistinek wiha mezin û girîng de bibe 
endam. Ew pirensîp jî demokrasî û mafê 
mirovan e. Baweriya berdewam bi wan di 
kiryar û piratîkê de bû bi sedem heta ku 
partiya me di hin dezgehên navneteweyî de 
were wergirtinê û bibe endam. Yek ji wan jî 
Enternasyonala Sosyalîst e ku eva 13 sal e 
em endamê wê ne. Enternasyonala 
Sosyalîst jî saziyek navneteweyî ye û nêzîk 
150 partî di seranserê cîhanê de têde 
endam in. 

Eva jî gava duyemîn bû ku em di 
rêxistina "UNPO", yan Rêxistina Neteweyên 
Bênûner de bûne endamê fermî. Her bi vê 
hincetê ez jî pîrozbahiyê ji hemû Kurdan, ji 
hemû endam û alîgirên partiyê bi taybet ew 
hevalên ku di vî warî de xebitîne û xwe 
mandî kirine, dikim. 

Tesîra wê eva ye ku ev rêxistina 
rasterast di Neteweyên Yekbûyî de endam 
e û ji heq û mafê neteweyên bêdewlet 
berevaniyê dike û mafê wan diparêze. 

Eva jî rêyek e ku em dikarin ne 


rasterast di rêxistina NY û organên cur bi 
cur yên wê de bibine xwedî deng. Eva jî 
gavek girîng û deskevtek dîrokî ya kurdên 
kurdistana Rojhilat û PDK îranê ye. Di rastî 
de ev rêxistina dibe bi berpirsiyarek heta ku 
meseleya Kurd weke neteweyekê bîne 
ziman û bibe pêş. 

Aqibet Konseya Ewlekarî ya 
Neteweyên Yekbûyî li gor biryara 
1737'an, qonaxa yekem ya cezayan li 
dor programên navikî li ser îranê de 
birêve bir. Herweha 60 roj dem bona 
rawestandina xebatên Etomî jêre 
diyarî kir. Hûn li gor siyasetên rejîmê 
bawer in ku ceza dê xurtir yan 
dijwartir bibin? 

Meseleya programa Etomî ya rejîmê, 

pirsek e ku aştiya cîhanî 
dixe xeter û metirsiyê. 
Rejîma îranê di vê 
çarçoveyê de heya niha 
gelek leyîstok kirine bi 
taybet tevî welatên 
Ewropayî, û bi wan 
lîstekan tenê dixwest 
demê qazanc bike. Lê di 
vê dawiyê de welatên 
Ewropayî bi taybetî 
Firansa, Îngilîstan û 
Almaniya ji armancên 
rejîmê tê gihîştine. Berê 
jî çunku qazanc û 
berjewendiyên wan pir 
zêde bûn, dixwestin ji 
rêya dîplomasiyê ve 
rejîmê hişyar bikin ku 
dest ji xebatên Etomî 
yên xwe berde û bi vî 

awayî rejîmê aqil bikin. Lê di rastî de ev 
rejîme ne rejîma aqilbûnê ye û dixwaze di 
deverê de bibe bi rejîmek bihêz û serdest. 
Bona gihîştin bi vê armancê jî bi du awayan 
pêşve diçe. 

1: îslamgerayî(Ew jî di rastî de Şîîgerayî 
ye nek Îslamgerayî) 

2: Bidestxistina çeka Etomî. 

Lewra niha ew welatane bi giştî û 
Rêxistina NY'ê gihîştine vê baweriyê ku 
xebatên navikî yên rejîmê ne aştîxwazane û 
bona vejenê ye, ji berku armanca wê 
bidestvanîna çeka Etomî ye. Lewra niha bi 
micid pêre dilivin, ceza di gava yekem de 
biryara 1737'an e û tenê bona wê yekê bû 
ku rejîmê bînin ser eqil, ger ku rejîm dest ji 
siyaset û xebatên xwe ji bo bidestveanîna 
çekên Etomî hilnegire, gavên din yên 
cezayan dê roj li pey rojê zêde û berfireh û 
dijwartir bibin. 

Başe tesîra wan ceza yan 
dorpêçikirinan li ser xelkê îranê û 
pêşroja rejîmê çiye? 

Di gava yekem de ew alav û amûrên ku 
bo çêkirina çeka Etomî tên bikaranînê, 
rejîm nikare wisa rehet û bi hêsanî dest 
bixe. Çunku ger caran bo mînak nirx û 
buhaya wan 10 milyon bû, evcar dê bibe 

Ger ku rejîm dest ji siyaset 
û xebatên xwe ji bo 
bidestveanîna çekên Etomî 
hilnegire, gavên din yên 
cezayan dê roj li pey rojê zêde 
û berfireh û dijwartir bibin 

100 milyon. Tesîra xwe her niha daniye û 
hemû tiştek nirxa wan sê yan çar beramber 
zêde bûye. Eşkere ye ku dê li ser jiyana 
xelkê bi taybetî ew texên ku belengaz, 
zehmetkêş û hejar in, dê pêtir tesîr û 
karîgeriya nerênî hebe. Ji ber ku niha 60 ji 
sedê ya xelkê îranê di bin hêla xizanî û 
feqrê de dijîn û jiyanê diborînin. 

Eva jî di rewşekê de ye ku hêj neketiye 
hisara di warê aborî de. Ger gavên din bo 
dorpêçkirina îranê bihên avêtin, xwezayî ye 
ku dê tesîrê li serjiyana rojane ya xelkê 
hebe û dê giranî îranê dabigire. îran jî di 
astekê de nine ku rewşa aboriya wê 
bersivder be. Tenê karta niftê heye û me 
dît ku buhaya wê di vê heyamê de hinekê 
giran bibû, lê niha Erebistana Seûdî û ... ku 
neftek zêdetir berhem tînin, buhaya wê 
şikestî ye û ji 80 $ daketiye 60 $. Eva jî di 
halekê de ye ku pisporên siyasî û aborînas 
bawer in ku dê heta 30 $ jî dakeve. Di 
encam de rewşa Komara Îslamî bi awayekê 
nine ku bikare li hemberî vê ambarboyê de 
dewamê bîne. 

Kek Xusro, hûn rola Komara Îslamî 
di bûyerên deverê de weke pêkanîna 
alozî maytêkirin di kar û barên 
welatan de û herweha xurtkirina 
terorîzmê de çawa dinirxînin? 

Komara Îslamî di esas de rejîmeke 
terorîstî ye û bingeha wê li ser terorîzmê 
hatiye avakirinê. Terorîzm yek ji alav û 
kartên zext û givaşa rejîmê ye. Eva jî ne 
tiştek veşartî û teze ye, çunku Xomeynî 
berê jî digot: "Sidûrê Inqilab" yanî şandina 
şoreşê bo derve. Bo vê meremê jî armanca 
wan ya yekemîn, welatên derdor e weke 
îraqê. Eva jî di halekê de ye ku ne tenê 
Amerîkî, belkî rayedarên Îraqî jî 
destêwerdanên Iranê û çêkirina aloziyan di 
îraqê de piştrast dikin. Armanca rejîmê ji 
karên têkderî di îraqê de eva ye ku prosesa 
demokrasiyê di îraqê de bêencam bihêlin û 
li pêşiya xwasteka neteweyên îraqê ku 
avakirina sîstemek demokratîk e bibin 
asteng. Çunku ger di welateke deverê weke 
îraqê de tenahî û demokrasî cihgir bibe, 
bandora vvê ya rasterast li ser welatên cîran 
bi taybet îranê heye. Lewra Komara Îslamî 
bi hemû karîn û şiyana xwe dixebite ku 
beriya avakirina vê sîstema îroyîn û 
demokratîk bigire. Bona gihîştin bi vê 
armanca xwe jî dest avêtiye kiryarên 
terorîstî, pêkanîna alozî û neewlekirinê, 
piştevanî ji girûpên tundrew û terorîstî ji 
Iraqê re bigire heta digihîje Filistîn û 
Lubnanê. Dizane ku bi wê siyaset û sîstema 
dîktatorî û dijî mirovî nikare jîna xwe 
bidomîne. Lewra bi hemû şiyana xwe 
dijatiya vê prosesa aştî û demokrasiyê dike 


û qazanc û berjewendiyên welatên bihêz di 
deverê de dixîne ber xeterê. 

Kek Xusro, heyamek e êrîşa leşkerî 
li dijî îranê yê bûye mijara sereke ya 
medyayan. Raya we di vê derheqê de 
çî ye? 

Êrîşa leşkerî carê weke hilbijartin 
nehatiye erêkirin û pejirandin. Çunku 
rayedarên Amerîkayî, Ewropayî û 
Neteweyên Yekbûyî carê dixwazin bi rêya 
dîplomasjyê ve vê pirsê çareser bikin. Lê 
Komara Îslamî rejîmek nine ku bikare 
meseleyan bi rêya dîplomasiyê ve çareser 
bike. Rejîm dizane ku mayîna wê, bêy çeka 
Etomî nemimkin e, lewra bi her awayekê be 
dixwaze bidestve bîne û jêre bûye tiştek 
heyatî û meseleya man û nemanê. Bê şik 
destxistina wê jî xeterek mezin e bo ser 
aştiya cîhanî. Lewra ez bawer im rêçareya 
demokrasiyê di îranê de ne êrîşa leşkerî ye 



Komara Îslamî Di Esas De 
Rejîmeke Terorîstî Ye Û 
Bingeha Wê Li Ser Terorîzmê 
Hatiye Avakirinê. Terorîzm 
Yek Ji Alav Û Kartên Zext Û 
Givaşa Rejîmê Ye 

û zirûfa îroyîn jî ew nine, meger rejîm wan 
neçar bike, lê rêyên din jî hene... 

Bibore, başe mikanîzma we weke 
PDK îranê dî vê derheqê de çiye? 

PDK îranê bawermend bi hêza 
neteweyên îranê ye û bi salane xebatê dike 
ku ev hêzên demokrat, pêşverû û bi giştî 
opozîsyona demokart ya îranê bicivîne ser 
hev. 

Li îranê şeş neteweyên din hene ku ji 
mafên xwe hatine bêparkirinê û daxwaza 
mafên xwe dikin. Niha meseleya neteweyî 
di seranserê cîhanê de girîngî peyda kiriye 
û bûye bi meseleyek rojev. Herweha di 
îranê de jî niha pirsa neteweyî xurt bûye û 
rojeva îranê bi xwe ve girtiye. 

Lewra PDK îranê weke hêzeke modern 
ku bawerî bi mafên wan neteweyan heye di 
vê derheqê de gelek xebat kiriye bo mînak 


PDK îranê Bawermend Bi 
Hêza Neteweyên îranê Ye Û 
Bi Salane Xebatê Dike Ku Ev 
Hêzên Demokrat, Pêşverû Û 
Bi Giştî Opozîsyona 
Demokart Ya îranê Bicivîne 
Ser Hev 

eva 2 sal e ku kongireyek hatiye avakirinê 
bi navê Kongireya Neteweyên îrana 
Federal weke altirnatîvek bo pêşeroja 
siyasî ya îranê. 

Em dixebitin ku hêzên wan neteweyan 
bi hêzên opozîsyona demokrat a îranê re 
girê bidin û vê rêxistinê xurtir bikin. Lewra 
hewce ye hêzên derve bi taybetî yên 
Rojava piştgiriya van hêzane û rêxistinê 
bikin û wê rêxistinê bihêz û xurttir bikin. Bi 
raya me rêçare û mikanîzma jêhat û herî 
baş eva ye nek êrîşa leşkerî. Ger heya niha 
Amerîkî û Ewropayî zêde ji vê meseleyê tê 
negihîştibin,ez bawer im gelek dûr nakişîne 
ku dê bihêne ser baweriya me. 

Hûn pêşeroja Kurdan bî giştî û di 
îranê de bi taybetî di encama van 
hevkêşe û guhertinan de çawa 
dibînin? Gelo tu geşbînî yan na? 

Belê, ez geşbîn im. Çunku niha 
meseleya neteweyan, meseleya mafê 
mirovan û demokrasiyê bûne bi mijarên 
rojev. Bi giştî sîstem hatiye guhertin, dunya 
hatiye guherîn. Êdî dema wê nemaye ku 
neteweyek çend neteweyên din têxe bin 
destê xwe. 

Mirovahî êdî pesinda vê sîstemê nake. 
Lewra niha dewletên mezin gihîştine vê 
qenaetê ku divêt di hemû welatan de bi 
kêmî jî be demokrasiyek nisbî hebe, mafên 
neteweyan bihên parastin. Bi taybet di 
welatên pirneteweyî de divêt mafê hemû 
neteweyan misoger be. Amerîka caran 
gava ku diçû û welatek digirt, kar bi 
sîstema wê tunebû, dîktatorek li ser kar 
didanî û temam. Lê niha ew mikanîzma 
nema ye. Bo nimûne em îraqê dibînin ku 
Amerîka têde piştgiriya sîstemek Federal 
dike û Kurdek dibe Serok Komarê îraqê. Bi 
giştî reform di sîstema cîhanî de pêk hatiye 
û cîhan ber bi demokrasiyê ve diçe, eva 
îraq, Efxanistan û ... 

Lewre ez him pêşeroja Kurdan û him jî 
neteweyên din geş dibînim û hêdî hêdî 
dawî bi jiyê sîstemên dîktatorî tê û dê jinav 
biçin. Kê bawer dikir ku Sedam were 
dadgehîkirin. Eva jî nîşaneya neman û 
dawîhatina sîstemên dîktator e. Wek 
Kurdekê ez gelek xweşbînim ku ev rejîme 
nikare dewamê bîne. Çunku dijberiya 
Komara Îslamî bi mirovahî û sîstema 
pêşkevtî ya cîhana îroyîn heye. 

Kekê Xusro Ebdulahî, ez ji alîyê 
rojnameya Agirî ve spasiya beşdariya 
te di vê hevpeyvînê de dikim. Her bijî 
û serkevtî bî. 

Spas bo we jî, serkevtî bin 

Cudabûnên Nava Refên 
PDK îranê, Sedem Û 
Encamên Wan! 


Têmûr Mistefayî 
Beşa 2 



T aqima Heft Kesî eger çi veqetiyana xwe 
îlan kirin, lê yan di bin rênîşandayînên 
partiya "Tûde" yan bi her sedemeke din 
di partiyê de xîmbir nebûn û her heyamekê 
piştî cudabûnê paşmayiyên vê hizr û ramanê 
bi awayekî din dubare serhilda û Rehman 
Kerîmî ku endamê Komîteya Navendî bû di 
kilaseke Kadroyan de ku di payîza 1359 
(1980)'an de pêk hatibû, ragihandibû ku 
Pasdar nîhada şoreşê ye û şerkirin tevî 
Pasdaran liv û tevgereke dijî şoreşgerane ye û 
li pey heyameke kurt xwe gihande cem hêzên 
Niho û Simko û li wir tevî Senar Mamedî û 
Cehangîr Îsmaîlzade ku endamên Komîteya 
Navendî bûn û curek nerihetî ji partiyê hebûn, 
hev girtin û bi hevahengî tevî hêzên rejîmê 
şerê hêza Pêşmerge dikirin, heta li gor 
pîlanekê, rejîmê dixwast ji rêya Rehman 
Kerîmî ve Senar Mamedî bigire, lê Senar 
Mamedî bi vê pîlanê haydar bû û Rehman 
Kerîmî girt û îdam kir. 

Hetanî piştî çûna Rehman Kerîmî dîsan 
paşmayiyên hizr û ramana "Tûde"yî di nava 
partiyê de man û tirsinokane bi awayekî 
veşartî mijûlê tagiriyê di nav refên partiyê de 
bûn. Ji aliyekê ve Dr. Qasimlo bo ji holêkirina 
ev şêwaza hizr û ramanê di nava refên Partiya 
Demokrat û sînordanîn di navbera partiyê û 
şêwaza ramana "Tûde"yî de û di heman demê 
de ji bo nîşandana vê rastiyê ku di Sosyalîzma 
heyîn a vê demê ku nebûna demokrasiyê wek 
kêmasiyeke xuya û berbiçav e, lewra armanca 
dawîn ya Sosyalîzma Demokratîk berê di 
civîna Komîteya Navendî û piştre di kongireya 
Şeşem de anî ber bas. Di vê demê de taqima 
bi cî mayî ya ser bi hizra "Tûde"yî bi xwe ketin 
û dest avêtin piropagendeyeke berfireh û 
parek ji ciwan ji bo nîşandana rûreşî ya 
Sosyalîstbûna xwe dest avêtin xwandina 
pirtûkên kevnbûyî yên çaxê Lenîn û Marks. Ev 
pirtûkene her ji aliyê partiya "Tûde" ve 
hatibûn wergerandin û şirovekirin û xwe ji bo 
şer di Kongireyê de li dijî Sosyalîzma 
Demokratîk û bi gotina xwe piştevanî li 
sosyalîzma heyîn amade dikirin. Di Kongireya 
Şeşem de bi hatina rojeva Sosyalîzma 
Demokratîk weke armanca pêşeroj ya partiyê, 
gengeşe û nîqaş bi tundî dest pê kirin. Yek ji 
axafveran Celîl Gadanî bû, wî di axavtina xwe 
de digot "Sosyalîzm pêşgir û paşgir hilgir nine 
û zêdekirina pêşgir û paşgiran îxanete bi 
armanca sosyalîzmê ye". Evên din jî hem bi vî 
awayî û derbarê vê mijarê axavtinên xwe 
domandin, her yek ji wan di pirtûkekê de 
çend hevok û gotinek Mars û Lenîn 
nivîsandibûn û li dijî Sosyalîzma Demokratîk 
wek fakt (belge) dianîn, lê di encam de 
Sosyalîzma Demokratîk di Kongireyê de hat 
pejirandin. 

Piştî kongireyê rêberiya partiyê ji wan 
kesên ku li dijî Sosyalîzma Demokratîk bûn re 
ragihand ku divêt ji bo cihgirkirina vê biryarê 


di partiyê de hewl bihê dan, lewra ku niha 
Sosyalîzma Demokratîk hatiye pejirandin û bûye 
rêbaz û baweriya partiyê, divêt ji bo zeliqandina 
wê hewl bihê dayîn, lê alîgirên "Tûde"yî yên nav 
partiyê amade nebûn biçine bin barê vê hizrê û 
dest avêtin piropagendeyan li dijî Sosyalîzma 
Demokratîk, lewra ji aliyê rêberiya partiyê ve ji 
wan re hate ragihandin ku ew nikarin endamê 
partiyê bin û li partiyê hatine derxistin. Çend 
kesan ji wan jî qinaet kirin û di nav partiyê de 
man û tekoşîna xwe domandin. 

Li pey Kongireya Şeşem û Heftem ku hêdî 
hêdî di welatên Sosyalîstî û li hemû cîhanê de 
sosyalîzma heyîn ji bo aliyê hiloşînê ve diçû, 
paşmayiyên hizr û ramana "Tûde"yî di 
bêdengiyê de mabûn û xwediyê tekoşîneke 
wisan nebûn, lê taqimekê ku destebendî ji bo 
wan bibû çand û kultur, dest avêtin bi birina 
kesên bê dîsîplîn û karneker û berdewam mijûlê 
komkirina kesên bêdîsîplîn û bêxîret li derdora 
xwe bûn û her kesek ku ji aliyê partiyê ve bi her 
sedemekê dihatin cezakirin, pêwendî jêre 
digirtin û bi taqima xwe zêde dikirin û ew rewşe 
heta dihat bihêztir dibû û ji aliyê kesanekê ve 
birêve diçû ku li Deftera Siyasî û Komîteya 
Navendî de berpirsiyarî hebûn û di vê derheqê 
de bêdîsîplînî û karnekirin di bin serê van 
berpirsane de rû ji berfirehbûnê bû û roj bo rojê 
usûl û nezm wateya xwe ji dest didan û partî ji 
bo aliyê Anarşîzmê ve dibir. 

Di wê demê de bû ku Dr. Qasimlo daxwaz ji 
vê bandê kir ku dest ji wan karane berdin, lê 
bêsûd û fayde bû. Lewra Dr. Qasimlo gihîşte vê 
encamê ku di kongireya heştem de çareseriyekê 
ji bo vê pirsgirêkê peyda bike û ji bo vê meremê 
jî bi şêwirîn tevî çend hevalên Deftera Siyasî 
biryar dan ku di Kongireya Heştem de 
hilbijartina endamên rêberiyê li gor lîsteyeke fîks 
"sabit" be, wate her aliyek lîsteyek fîks bide û 
xelk ji lîst re deng bide. Vê pêşniyarê di nav 
endamên rêberiyê de alîgir û dijberên xwe 
hebû, lê Dr. Qasimlo li ser hilbijartin bi awayê 
lîsteya fîks biîsrar bû. 

Banda navhatî bi xwe ketin û di Komîteya 
Navendî û komîteyên bajaran de ji rêya deste û 
hevbîrên xwe ve hewl dan ku zêdetirîn alîgirên 
xwe bibin kongirê û di dawiyê de piştî 
birêveçûna konferansên bajarên Kurdistanê û 
derdora wan deftera siyasî ji bo hilbijartina 
nûneran bo kongirê, Kongireya Heştem di roja 
28'ê Befranbara 1366 (1987)'an de, li bajarê 
Silêmaniyê dest bi xebatên xwe kir. Komîsyonên 
pêwendîdar bi îdarekirina kongireyê hatin 
diyarîkirin. Kongireyê piştî 5 rojan, di roja 2'ê 
Befranbarê (salroja damezrandina Komara 
Kurdistanê) dawî bi karên xwe anî. Beşa yekem 
a karê kongirê deng wergirtin ji bo rewatî û 
meşrûbûna kongirê bû ku bi hevra pişikdaran 
deng ji meşrûiyeta kongireyê re dan. Derheq 
Kongireya Heştem û encamên vê ev çend xale 
ciyê baldan û lênihêrînê ne: 

1. Di konferansên beriya Kongireya Heştem 


de, nûnerên kongireyê bi awayekî demokratîk 
hatibûn hilbijartin û bi heq nûrerê tim endam 
û Kadro û Pêşmergeyên partiyê bûn. Tu 
kesekê jî gazinde ji şêwaza hilbijartina 
nûneran nekir û rewatiya kongireyê nexiste 
bin pirsyarê. Ger wiha bû kongireyê him maf 
û him jî meşrûiyeta biryardanê li ser hemû 
asteng û pirsgirêkên siyasî, rêxistinî û leşkerî 
û herwiha li ser guherîn yan neguherîna 
bername û pêrewa hundirînê hebû. 

2. Kongireyê piştî baseke dewlemend û 
berfireh, bi tevaya dengan rapora Komîteya 
Navendî pejirand û biryara hewce li ser 
guherîna hinek ji bendên bername û pêrewa 
hundirîn da û bi vî awayî yekîtiya siyasî ya 
partiyê bi tevahî derket. 

3. Di kongirê de pêşniyar hat kirin ku ji bo 
hilbijartina Komîteya Navendî, lîsteya fîks 
hebe. Li ser vê pêşniyarê nûnerên kongirê bi 
dûr û dirêjî wek alîgir û dijber peyivîn û 
kongirê bi piraniya dengan, lîsteya "sabit" 
(fîks) pejirand. Çunkî kongire organa herî 
bilind ya partiyê ye, bi vî awayî pêşkêşkirina 
lîsteya fîks bi tevahî rewatiya xwe peyda kir. 

4. Şeş kes ji endamên berê yên Komîteya 
Navendî ku navê wan di lîsteya 25 kesî de 
hatibû, daxwaz kirin ku navê wan di lîsteyê 
bihê derxistin. Heceta wan eva bû ku çunkî 
wan li dijî şêwaza hilbijartin bi lîsteya fîks 
deng dane, nabe navê wan di lîste de hebe. 

5. Di dawiyê de bi piraniya dengan 19 kes 
weke endamên Komîteya Navendî û 7 kes 
wek cîgir hatin hilbijartin. 

Vêca bila em bizanin sedema vê çendê ku 
hinek ji wan kesane li dijî awayê hilbijartin bi 
lîsteya fîks bûn, çi bû? 

Delîla wan kesane eva bû ku goya ew 
şêwaza hilbijaritnê li dijî demokrasî û pêrewa 
hundirîn ya partiyê ye, rast nebû. Çunkîji 
aliyekê di pêrewa hundirîn de şêwaza 
hilbijartinê nehatiye diyarîkirin û ji aliyek din 
ve, kongirê jî wek organa herî bilind mafê wê 
hindê hebû ku pêrewa hundirîn biguherîne. 

Ewa kongire bû ku biryarê dide ku gelo 
hilbijartin dê bi lîsteya fîks be yan bi awayê 
takekesî, eva nîşan dide ku tu tişteke dijî 
demokratîk rû nedaye û kongireyê bi piraniya 
dengan û bi awayekî demokratîk hilbijartin bi 
awayê lîsteya fîks pejirand. 

Ya rastî eva ye ku piraniya ewên ku li dijî 
lîsteya fîks rawestan, wisa difikirîn navê wan 
di lîsteya pêşniyarkirî de nine, dema ku lîste 
hate pêşkêşkirin, şaş û çewtbûna vê dîtin û 
nêrînê bi tevahî eyan û eşkere bû. 

6. Lîst çawa hat amadekirin? 

Di pêşde komîsyona hilbijartinê tevî 
nûnerên hemû konferansan ku nûner ji bo 
kongireyê şandibûn, şêwirî û ewan navê 
hevrêyên xwe ji bo endamên eslî û cîgirên 
Komîteya Navendî û herwiha bo ravêjkar 
(şêwirmend)iyê pêşniyar kirin. Piştre hate 
ragihandin, heke kesek bi awayê takekesî xwe 
bo Komîteya Navendî berbijar dike, bila navê 
xwe bide komîsyona hilbijartinê, dûre 
komîsyona hilbijartinê bi şêwirîn tevî hinek ji 
endamên birêveber, lîste kemiland û lîstek 25 
kesî ji bo Komîteya Navendî amade kir. 

Berî kemilandina lîste, Sekreter û çend kes 
ji endamên Polîtbîroya Partiyê tevî zêdetir ji 
10 kes ji endamên berê yên Komîteya 
Navendî axivîn, bona vê hindê ku endametiya 
Komîteya Navendî ya nû qebûl kirn. Lê 
mixabin parek ji wan rewşeke pir aloz û xirab 
pêk anîn û bi baykotkirinê "Abstraksiyon" 

amade nabûn tevî Komîteya Navendî 
hevkariyê bikin. Heta hinek ji wan piştî 
qebûlkirinê ji ber givaşa hevalên xwe poşman 
bûn! 

7. Tevî vê çendê jî dîsan komîsyona 
hilbijartinê bi dirust û hewce zanî ku navê 6 
kes ji wan di lîsteyê de ji bo endametiya 
Komîteya Navendî were pêşniyarkirin, lê wan 
6 kesan diyar kirin ku ne amade ne tevî lîstê 
hevkariyê bikin û piraniya wan jî sipasiya 
komîsyona hilbijartinê kirin. 

8. Kongirê bi piraniya dengan lîste pejirand 
û yek ji wan hevalan ku bi cuda xwe berbijar 
kiribû, wek cîgir hat hilbijartin ku eva bi xwe 
nîşaneyekji demokratîkbûna şêwaza 
hilbijartinê bû. 

9. Ewên ku li dijî hilbijartin bi awayê lîsteya 
fîks bûn, di rastî de tu hecet û mihaneyek 
nebûn û negotin jî ku çima ev şêwaze ne baş 
e. Tenê digotin ku berê di partiyê de awayê 
hilbijartina takekesî hebûye û ev metode nû 
ye, lê divêt were gotin ku partiya me di anîne 
rojeva şêwazên nû yên tekoşîna siyasî û 
rêxistinî de pêşeng bûye û hemû carekê jî 
piştî heyamekê ji bo wan kesan ku berê qanih 
nebibûn, xuya bûye ku ev şêwazên nû çend bi 
qazancê partiyê bûne. Mînaka van şêwazên 
nû, anîna Sosyalîzma Demokratîk di Kongireya 
Şeşem de bû ku piraniya ev kesane ku li dijî 
lîsteya fîks bûn, wê demê jî li dijî diyarîkirina 
Sosyalîzma Demokratîk wek armanca pêşeroj 
ya partiyê bûn û niha xuya dibe ku anîna 
Sosyalîzma Demokratîk çend pêşkevtî û 
serdemiyane bûye ku vê demê jê 
netêdigehîştin. 

10. Anîna lîsteya fîks di zirûfekê de bû ku 
nakokî û dijhevî di Komîteya Navendî de li ser 
bêkarî û karnekirin û xemsarî û nan bi qerdan 
û bêdîsîplîniyê ji aliyekê, karkirina zaf û 
usûlîbûn û parastina qanûn û dîsîplînê ji 
aliyekî din bû. Di rewşa hesas weke rewşa vê 
demê de, partiyeke şoreşger weke PDK Iranê 
nedikarî ku demokrasiya dîsîplînî, nermbûn û 
usûlîbûn bihev re birêve neçin. Rastî eva ye 
ku di vê demê de bi sedema eniyek ji 
endamên Komîteya Navendî pêk hatibû û 
endamên bêşol û xemsar û derfetperest di bin 
baskê xwe de kom kiribûn û bibû sedema bê 
dîsîplînî û dilsariya zaf ji hevrêyan û hevkarî 
pir dijwar bû. Anîna lîsteya fîks di vê demê de 
dibû sedema vê çendê ku di kongirê de 
kesanek ji bo endametiya Komîteya Navendî 
werin hilbijartin ku hetanî qasekê hevahengî û 
hevkarî di navbera wan de hebe û amade 
bibin ku berpirsiyariyan li stû bigirin. Diyare 
ku merem ji hevahengiyê eva nebû ku 
endamên Komîteya Navendî li ser hemû 
arîşeyan yek nêrîn û yek deng bin. Berevajî, di 
Komîteya Navendî de nêrînên cuda û dijberiya 
hizr û ramanan tişteke rewa ye. Merem ewa 
bû ku nabe hinek kes dilsoj bin, dîsîplîn hebin, 
roj heta êvar kar bikin, hinek kes jî xemsar, 
bêdîsîplîn û bêkar bin. Heta jî vê çendê jî 
zêdetir bibin sedema belavbûna balnedan û 
bêdîsîplînî û bêkarî di hemû pêkhateya partiyê 
de. 

11. Her çend di Kongireya Heftem de 
endamên Komîteya Navendî soz dabûn ku di 
her ciyekê de ku kar ji wan re were diyarîkirin, 
dê birêve bibin. Di yekemîn civîna piştî 
Kongireya Heftem de soza xwe şikandin. Di 
encam de ji 25 endamên Komîteya Navendî, 

19 kes li dora Deftera Siyasî man. Bi tenê çar 
endam û cîgirên Komîteya Navendî li Fêrgehê 

niştecih bibûn ku piraniya wan karê pir kêm 
hebû. (Di vê demê de partiyê 15 komîteyên 
bajaran hebû ku hewce bû berpirsên wan 
endamên rêberiyê bin, lewra di kongirê de deng 
ji wan re hatibû dan). Hebûna lîstê fîks di vê 
demê de ev pirsgirêke jî çareser kir û ewên ku 
dihatine nav lîstê, berê dizanîn ku ji bo çi kareke 
hatine hilbijartin û di encam de her kes mijûlê 
karê diyarîkirî yê xwe bû. 

12. Ew çend kesane soz dan ku eger çi 
nehên nava lîstê, lê amade ne kar bikin, lê 
piştre bi gotina xwe wefadar neman û dest 
avêtin piropagendeyan li dijî encamên kongirê û 
vê demê jî siyaseta me, wate rêberiya hilbijartî 
ya Kongireya Heştem ji bo liv û tevgeran tevî 
wan kesan aliyê zaf nermiya bêladan ji usûl û 
azînan bû ku me ev siyasete jî birêve bir. 

Weke hate baskirin, wê bandê dest avête 
piropagendeyê li dijî kongireya Heştem û bi 
"cewsazî" (atmosfera neyênî) di çend komîte 
şaristan û derdora Deftera Siyasî daxwaz kirin 
ku kongireya awarte were girtin û ev daxwaze 
di demekê de bû ku çend roj bi ser pêkanîna 
kongirê de derbas bibû û li gor bername û 
pêrewê, demekê kongireya awarte dihate girtin 
ku 2 li ser 3 ya endamên partiyê daxwaz bikin, 
yan jî pirsgirêkek ji bo Komîteya Navendî 
derkeve holê ku nekare erkên xwe rêve bibe û 
daxwaza kongireya awarte bike, ku tu yekji 
wan du xalane di holê de nebûn. Ewên ku 
daxwaza kongireya awarte dikirin, li hember 
Kadro û Pêşmergeyên Partiyê hejmara wan pir 
kêm bû û Komîteya Navendî jî dikarî karê xwe 
bicî bigehîne û tu pirsgirêkek jî di rojevê de 
nebû, lewra kongireya awarte cihê basê nebû. 
Piştî heyamekê "cewsazî" û arîşeyan, hêdî hêdî 
dijebrên kongireya heştem li binkeya Deftera 
Siyasî bo aliyê bajarê Qeladzê û Raniye şor bûn, 
ketin rê û nûçeyê civiyana Kekê Hesen Restigar 
û çend kesên din tevî rêxistina Mucahidîna 
Recewî hate belavkirin. Ev şayîe di dema 
berdewambûna kongirê li bajarê Silêmaniyê 
hebû ku Hesen Restigar û çend kesên din ji 
hevalên xwe tevî nûnerê Mucahidîn di wî bajarî 
de civiyabûn û bi vî awayî bi hevkariya 
Mucahidîn ku li dijî PDK îranê bû, qirarê 
cudabûn ji partiyê hate dan û hevrêyên wan yên 
din yek yek û du du piştî tesfiye hesab ji partiyê 
bi hêceta derketin ji partiyê bo aliyê bajarên 
Qeladzê û Raniyê ketin rê û hejmarek ji alîgirên 
wan jî bi şev direvîn. 

Rêberiya partiyê bi sehkirin bi pêşeroja wan 
kesane hemû cehda xwe ji bo mayîna wan di 
refên xebata partiyê de da, lê bê sûd û feyde 
bû. Her çiqas ku çûna wan di zistana sala 1366 
(1987)'an de bû, lê rast di roja 01.01.1367 
(21.03.1988)'an de, bi ragihandina 10 xalan 
cudabûna xwe ji partiyê îlan kirin. Di wan 10 
xalan de hatibû: 

1. Darêtina bingehên usûlî û dijî Împeryalîstî 
di partiyê de û rakirina siyaset û manorên 
sazişkirine û rastajoyane ya Feraksiyona 
Şerefkendî - Qasimlo li hevkirin tevî kom û 
komeleyên Împeryalîstî û opozîsyona dijî şoreş û 
girêdayî bi wan. 

2. Tekoşîn ji bo damezirandina pêwendiyên 
dostaniyê tevî welatên Sosyalîstî û 
pêşkevtinxwaz û xurtkirina pêwendiyan tevî 
partî û rêxistinên pêşkverûxwaz û hevpêwendî 
tevî bizavên rizgarîxwaz ên nîştimanî. 

3. Pêdagirî li ser domandin û pêşdebirina 
xebata çekdarane û redkirina siyaseta 
sazişkarane û gotûbêje li hember rejîma Komara 
Îslamî, siyasetek ku ji bilî pêkanîna guman û 


dudiliyê derheq naveroka rejîmê tu encamek 
nebûye. 

4. Piştevanî ji tekoşîna navneteweyî ji bo 
dawîanîn bi şerê malwêranker yê îran û îraq 
û damezirandina aştiyê di navbera her du 
welatan li ser bingeha biryara 598'ê ya 
Konseya Ewlekariyê. 

5. Hewildan bo ji nav birina aloziyê di 
navbera partî û rêxistinên xebatkar û 
demokrat û şoreşger di asta îran û Kurdistanê 
de û tekoşîn ji bo pêkanîna pêwendiya 
dostaniyê û hevkarî tevî opozîsyona şoreşger 

li ser bingeha rêzgirtina du aliyane bi merema 
bihêztirbûna tevgera neteweyî - demokratîk a 
gelê Kurd û xurtbûna pêwendiya vê bizavê 
tevî xebata seranserî ji bo hiloşîna rejîma 
kevneperest û dijî gelî ya Komnara Îslamî û 
damezirandina rejîmeke demokratîk di îranê 
de. 

7. Vegerandina usûl û buhayên demokratîk 
bo nav organên cuda cuda yên partiyê, bi li 
berçavgirtina maf û parastina pirestîja siyasî û 
civakî ya endaman û parastina demokrasiyê di 
navxwe û derveyî welat de. 

8. Rakirina çanda kesayetîperestî, xebat li 
dijî meyl û elaqeya dîktatorî û desthilata 
takekesî. 

9. Hewldan ji bo wergirtina dubare ya wan 
endam, Kadro û Pêşmergeyan ku bi sedema 
siyaseta şaş û çewt ya vê Feraksiyonê ji 
partiyê hatine derxistin yan bêmifah bûne, ev 
xale wan kesan nagire ku îxanet yan cinayet 
kiribin. 

10. Parastina buhayên mirovhezane bi li 
berçavgirtina herçiqas bêtir ya usûl û azînên 
exlaqî û civakî ji bo pêhatina dilsozî û 
hevpêwendiyên hevalane di hemû organên 
partiyê de. 

PDK îranê - Rêberya Şoreşger 

01.01.1367 

Piştî derkirina wan 10 xalane û danîna 
navê "Partiya Demokrat ya Kurdistana îranê - 
Rêberiya Şoreşger" û navên weke navên 
organên partiyê, bo mînak melbenda Şumal û 
Hêza Agirî her heman nav bûn. Partiyê ji wan 
re ragihand ku eger bi naveke din partiya xwe 
rabigehînin û navê komîte û hêzên xwe 
biguherînin partî tu astengekê ji wan re çê 
nake û belku amade ye tevî wan pêwendiyê 
ava bike. Lê wiha dixuya ku danîna wan 
navane û herwiha yek yekê wan xalane pir jî 
bi dest û heza wan nabû, belku eva Mucahidîn 
bû ku siyaseta ji dijî Partiya Demokrat û xelkê 
Kurdistanê hebû ku dixwest xortên gelê Kurd 
li hember hev bike dijber û neyar, weke 
mercên hevkariyê tevî wan ew navene diyarî 
kiribûn. Me wê demê zanyariya wê hindê 
hebû ku Mucahidîn demeke zaf berî kongira 
8'ê bi Kekê Hesen Restigar re pêwendî girtiye 
û soza hevkariyê di vî warî de jê re dabû û di 
destpêka cudabûnê de bi rêzkirina wan 10 
xalane ku ji rastiyê bi dûr bûn ev rastiye dihat 
dîtin. 

Nameya hejmarekji Kadro û Pêşmergeyên 
Rêberiya Şoreşger ku di Cozerdana sala 1368 
(1989)'an de, ji bo Pêşmerge û rêxistinên 
siyasî yên Kurdî hatiye nivîsandin, vê rastiya 
ku qala vê hate kirin bi ron û zelalî diselimîne. 
Di beşek ji nameya wan Kadro û 
Pêşmergeyên bi nav Rêberiya Şoreşger de 
piştî destpêkê hatiye: 

1. Bandbazî û destebendî bi awayekî 
eşkere di nav Rêberiya Şoreşger de tê dîtin û 



a _ 

tu desteyek girûpa din qebûl nake, ew şêwaza 
çewt û nebicî yê bûye sedema dilsariya Kadro 
û Pêşmergeyan û bandoreke xirab li ser wan 
danaye. 

2. Di civîna Komîteya Navendî de biryar 
hatibû dan ku Kadroyên derdora Deftera 
Siyasî ji bo hundirê welat vegerin û 
Komîsyona "Teşkîlat"ê birêveberê vê biryarê 
bû, lê piştî civînê, ji bilî vê hindê ku ev biryare 
birêve neçû, çend kes ji endamên Deftera 
Siyasî berevajî biryara Deftera Siyasî lîsteyek 
dan Komîsyona "Teşkîlat"ê ku navên çend 
kesan têde bû û daxwaz kiribûn ku ew kesên 
ku navê wan di vî lîsteyî de ye, neçne bo 
hundirê welat û bi vî awayî çend kesek di bin 
baskê xwe de girtin û bi vê hincetê Kadroyek 
ku li ser biryara pilînomê bi sedema dizî û 
gendelî (rizirok)ya exlaqî û girêdayîbûn bi 
ciheke din divêt hatiba cezakirin, nek her 
nehatiye derkirin, belku niha yê bûye endamê 
navenda 3'ê. 

3. Yek ji wan gazinde û lomeyan ku ji 
Feraksiyonê hatiye kirin, ewa bûye ku 
Komîsyona Siyasî - Nîzamî ya Fereksiyonê 
hinek ji Kadro û Pêşmergeyên partiyê neçar bi 
derketin û çûn ji partiyê kirine, lê tenê di 
heyamê wan 15 mehane de zêdetir ji 100 kes 
ji Kadro û Pêşmergeyên partiyê teslîmê rejîmê 
bûne, ji partiyê derketine yan vegeriyane bal 
Feraksiyonê. Bêguman sedema wan 
guherînane bûna hinek liv û lebata ne 
şoreşgerane di nav rêberiya me de ye, weke 
sîxorperwerî, di bin baskgirtina kesên diz û 
bêexlaq û ... 

4. Hejmarek ji sîxorên rêxistinên din bi 
"belê qurban gotin" û xwe nêzîkkirin bi 
endamên rêberiyê, xwe zelanbdine nav refên 
Kadroyên partiyê û êdî niha bi sedema 
hebûna wan cure kesane Kadro û 
Pêşmergeyên din li ber çavan winda bûne û 
nahên dîtin û ... 

5. Di destpêkê de Rêberiya Şoreşger 
ragihand ku hevkariyên Mucahidîn bi vê 
rêxistinê re bê şert û merc in, lê niha 
derdikeve ku ev arîkariyane bi van mercan ji 
Rêberiya Şoreşger re tên dan: 

A. Danenasîna Feraksiyonê bi 
gotûbêjxwaz. B. Piropagende bi dijî şexsê Dr. 
Qasimlo. C. Bi îsrarbûn li ser navê Partiya 
Demokrat û neguherîna wî navî û çend 
mercên din ku em dê di demeke din dê bas 
bikin. 

Eva beşek ji nameya Kadro û Pêşmergeyên 
berê yên PDK îranê - Rêberiya Şoreşger bû 
ku di Cuzerdana 1368 (1989)'an de, yanî 15 
mehan piştî cudabûna wan ji partiyê hatiye 
belavkirin. 

Xwenerê hêja! 

Herçend ku ez vê nameyê ji bo bersivdan 
bi wan 10 xalên rêzkirî yên Rêberiya Şoreşger 
(Lader) bi pêwîst û baş dizanim, lê bersiva 
çend xalên wan her çend bi kurtî jî be bi 
hewce dizanim. 

Di daxuyaniya xwe ya 10 xalî de, yekem 
derew eva ye ku goya wan yanî 15 kesan, 
Partiya Demokrat derxistiye. Li kuderê der 
kirine û çawa? Diyar nine! Bo hêcet peydakirin 
ji bo vî karê xwe. Partiya Demokrat bi dehan 
hezar Kadro û Pêşmergeyan bi Feraksiyon 
binav kirin û navê xwe jî bi hejmarek pir kêm 
weke Partiya Demokrat dihesibandin û taze 
Rêberiya Şoreşger jî weke paşgir li dû xwe re 
dikêşin, carê di diyarîkirina nav de tenê 
rêberiyê bi şoreşger dihesibînin û Kadro û 

Pêşmergeyên ku tevî wan çûne weke şoreşger 
nazanin ku eva bi xwe jî balkêş e! 

Lê ya rast ava ye ku ew rêberiyekî şoreşvan 
nebûn, belkî komek mirovên qazancxwaz û 
desthilatperest bûn ku ji ber qazanc û 
berjewendiyên xwe ji partiyê cuda bûn û xelkê 
navê "Lader" li ser wan danî û ev nave niha jî vê 
bûye pênaseya wan. 

Rexneya Rêberiya Şoreşger ji Partiya 
Demokart eva bû ku tevî Sosyal Demokrasiyê 
dostaniyê dike, eva di demekê de bû ku 
Enternasiyonala Sosyalîst wê demê zêdetir ji 
100 endam û alîgiran hebû, ji nûnerên partiyê bi 
germî pêşwazî dikir û heta li ser pêşniyara 
partiyê belgeyeke erênî û heta wê demê bê 
mînak li ser pirsgirêka Kurd pesend kiribû. 

"Rêberiya Şoreşger" di hejmara 6 a 
rojnameya xwe de rûmet û şanaziyê bi vê hindê 
dikir ku çûne ber deriyê Partiya Sosyal 
Demokrat a Swêdê û karmendeke biçûk yê wê 
partiyê amade bûye tevî wan biaxive! Ev ji 
kîderê û ewa wan li kîderê? 

Ji ber xweşreqisînê ji bo Mucahidînan, di 
daxuyaniya xwe de anîne ku Partiya Demokrat 
sazişkar û gotûbêjxwaz e. Partiya Demokart tu 
caran ne veşartiye û herdem li ser vê baweriyê 
bûye ku doza Kurd, ji rêya leşkerî ve nahê 
çareserkirin û di dawiyê de madam ku dirûşmên 
me di çarçoveya îranê de ne, divêt pirsa Kurd bi 
diyalog were çareserkirin û tevî her rejîmeke 
demokratîk ku di pêşeroja îranê de pêk bihê, di 
çarçoveya xwastekên Kurd de ku di bernameya 
partiya me de hatine diyarîkirin, dê bikevine 
gotûbêjê. Lê xweşxizmetiya Rêberiya Şoreşger 
zêdetir vê demê derdikeve holê û eşkere dibe ku 
heke ev benda sepandî ya Mucahidîn bi ser van 
de ne ba, bi xwe baş dizanin ku di benda 10 û 
ll'an ya biryarnameya pesendkirî di kongira 
8'em derheq rikeberî û xebat li dijî rejîmê de 
hatiye: 

Benda 10: Di çarçoveya rejîma Melayan de tu 
yek ji daxwazên sereke yên xelkê Kurdistanê, 
yanî Demokrasî ji bo îranê û Otonomî ji bo 
Kurdistanê nahên dîtin, lewra dirûşma partiyê 
pêkhatiye ji hiloşîna vê rejîmê û anîna serkar ya 
rejîmeke demokratîk her li ser ciyê xwe de ye. 

Benda 11: Xebata çekdarane şêwaza eslîji 
bo hiloşandina rejîmê ye, lê geşandina hemû 
şêwazên xebatê û girêdana wan bi xebata 
çekdarane, hiloşîna rejîmê amadetir dike. 

Xwendevanê hêja! Kîjan ji wan du bendane 
heza sazişkarane tevî rejîmê tê de ye, ji bilî 
xweşreqsîn û xweşxizmetî ya Rêberiya Şoreşger 
bo Mucahidîna Recewî nebe, taze ji bilî wan 
îdeayane di dawiyê de xuya bû ku her vê 
Rêberiya Şoreşger di yek ji bajarên Kurdistana 
îraqê de tevî nûnerê rejîmê gotûbêj kiriye ku 
piştre jî îtiraf bi vî karî kir. 

Di vê daxuyanê de hatiye ku di Partiya 
Demokrat de demokrasî tune ye, hatina vê 
hevokê di demekê de^ye ku bi xwe jî baş dizanin 
ku heke rêxistinek di îran û Kurdistanê de hebe 
ku usûlên demokrasiyê parastibe, her Partiya 
Demokrat e. Heke partiyê rêz ji demokrasiyê re 
negirtiba gelo ewan dikarî wiha bi hêsanî 
bandbaziyê bikin û dekan ji Kadro û 
Pêşmergeyan bikin (bixapînin). Di rastiyê de 
ewan mifaheke xirab ji hebûna demokarsiyê 
girtin, lê yan divêt mirov demokrat nebe yan jî 
divêt buhayên vê demokrasiyê bide. Di vê rewşê 
de mirov divêt çi bihayekê ji gotinên xwe re 
danê ku bawerê bike di Partiya Demokart de 
dîktatorî heye û penahê ji bo Mucahidîna bibe 
ku goya rêzê ji demokarasiyê digire?! 


Rexneya Rêberiya Şoreşger ji PDK îranê 
ewa bû ku di partiyê de çanda 
şexsiyetperestiyê heye, serdestekên wan baş 
dizanin ku di partiyê de kultura 
şexsiyekperestiyê tu cihek tune ye, eva ew 
bûn ku bi pesna Dr. Qasimlo yê nemir 
dixwastin takekesperestiyê di parityê de xurt 
û bihêz bikin. Pirsyar eva ye ku gelo hetanî 
niha di nav partiyê de tu caran dirûşma 
Qasimlo û Kurdistan hatiye dan? Meger di 
dema çûna Taqima Heft Kesî ku Dr. Qasimlo ji 
bo xelkê Mehabadê diaxivî, dirûşma "bijî 
Qasimlo" nagotin û her Dr. Qasimlo nebû ku 
ji xelkê hate cihab û got ewa ne dirûşma 
Partiya Demokrat e, dirûşma partiyê "bijî 
Demokrat" e. Yan di vî heyamî de rêberê 
mezin yê gelê me bi ew hemû xweştevîbûna 
ku di nav xelk û refên partiyê de hebû kengî 
izn da ku heta yek wêneyê wî di xwenîşandan 
yan di oda kar ya hevalên partiyê de hatibe 
helawîstin. Niha jî em dibînin ku wêneyê 
Masûd Recewî di mala biraderên Rêberiya 
Şoreşger de hatiye helawîstin. Lewra ev 
îdeaya wan jî bênaverok û pûç bû û xelk pê 
dikenîn û henek pê dikirin. 

Dr. Qasimloyê mezin di sala 1352 
(1973)'an heta sala 1368 (1989)'an yanî dema 
şehîdbûna wî, 6 geran Sekreterê Giştî yê 
partiyê bûye û di her şeş geran di destpêkê 
de bi dengê endamên kongirê bûye, Endamê 
Komîteya Navendî û li Komîteya Navendî bi 
dengê endamên Komîteya Navendî weke 
Sekreter hatiye hilbijartin. 

Axayê Recewî ku wêneyên wî bi dirêjahiya 
çend metran di xwenîşandanan de tên hilgirtin 
û dirûşma Recewiyê îranê û îrana Recewî 
guhê mirov ker dikir, rêberê heta hetayî û bê 
rikeber yê Mucahidîn, bila keremke û bibêje 
ku di kîjan kongirê de hatiye hilbijartin ku 
Rêberiya Şoreşger penah bo birin? Birano we 
kîjan rexneya biçûk di vî warî de ji wî girt?! 

Xaleke din di daxuyaniya 10 xalî ya wan 
"Hewildan ji bi pêwendiya dostaniyê tevî 
welatên sosyalîstî ye", hêviyek ku di heyama 
tekoşîna siyasî ya xwe de negihîştinê û weke 
evîndareke yek aliyane her bi vê hêviyê man. 
Nezaniya Rêberiya Şoreşger her di vê de bû 
ku welatên sosyalîstî bi xwe tûşî kirîzeke wiha 
bibûn ku yek li pey yekê dihiloşîn û rexne ji 
derbasbûyiya xwe digirtin. 

Mîxaîl Gurbaçof di vê derheqê de, li meha 
Sermaweza 1366 (1987)'an, ragihand: "Em 
evro tenê bi merca aliyê zaf yê tekoşîna azad 
ya takekesan pêşvebirina herçiqas bêtir ya 
awayên demokratîk, ku ji taybetmendiyên 
sosyalîzmê ne, dikarin bizava ber bi geşekirinê 
ya xwe bibin pêş. Naveroka siyaseta partiya 
me li dora berfirehkirin û xurtkirina her çiqas 
bêtir ya beşdariya xelkê di kar û barên welat 
de dizivire". 

Gurbaçof dibêje: "Demokrasî bi qasê hewa 
ji me re hewce ye" û di dema gotinên xwe de 
dibêje: "Demekê ku em demokrasiya 
sosyalîstî bihêz û xurt dikin û dibin pêş, 
karînên wê nîşan didin, bo xwe parastin ji 
dubarebûna şaşî û çewtiyên berê me girîgtirîn 
ewleyî pêk aniye". 

Lê Rêberiya Şoreşger her bi vê hêviyê bûn 
ku welatên sosyalîstî deriyekê ji wan re vekin 
û haydarê van guherîn û hiloşînane nebûn û 
diyar nebû ku di çi xewekê de bûn. 

Wergerandin bo Kurmancî: Omîd 
Esxeran 

m. 

Daxuyaniya Sekretariyeta PDK 
îranê Bi Hinceta Wexera Dawiyê 
Ya Pirofesor Şekroyê Xudo 



Mixabin xebera wexera dawiyê ya dîroknas, zimanzan 
û tekoşerê çanda Kurdî pirofesor Şekroyê Xudo, di 
temenê 77 saliyê de li bajarê Moskovayê gihîşte destê 
me. Pirofesorê nemir xizmeteke hêja ji çand û zimanê 
Kurdî re kir û weke kesayetiyeke zanistî û akademîk di 
gelek civîn û komcivînên zanistî di asta navneteweyî de ji 
bo nasandina doza berheq a gelê Kurd beşdarî kir û 
hewil da. Ji rehmetiyê Şekroyê Xudo, 20 pirtûkên 
dewlemend bicih mane. 

Em bi hinceta ji destçûna pirofesor Şekroyê Xudo, 
hevdem tevî derbirîna xem û keserên xwe, serxweşiyê 
pêşkêşî malbata wî ya birûmet û tev heval û hogirên wî 
dikin û ji destçûna wî pirofesorî, xisar û zirareke mezin ji 
neteweya Kurd re dibînin. 

Riha wî şad û cihê wî bihişta berîn be. 

Sekretariya PDK îranê 


Kesayetiyê Navdar Yê Kurd, 
Profesor Şekroyê Xudo Li 
Moskovayê Wefat Kir 


Roja 

01.02.2007'an, 
dîroknas, zimanzan 
û xebatkarê ziman 
û çanda Kurdî, 
profesor Şekroyê 
Xudo di temenê 77 



saliya xwe de li bajarê Moskovayê koça dawiyê kir. 

Profesorê nemir Şekroyê Xudo, gelek xizmetên mezin 
û berçav ji çand û ziman û doza Kurd re kirine û weke 
kesayetiyek zanistî û akademîk pir hewl û xebat û xizmet 
bi gelê xwe kirine. Ew xwediyê 20 pirtûkên dewlemend 
e. 

Em bi hinceta vê kul û xema giran behî û sersaxiya 
xwe bona wefata profesor û kesayetiyê akademîk yê 
Kurd Şekroyê Xudo, pêşkêşî malbata wî û gelê Kurd dikin 
û xwe di kul û xema wan de şirîk û hevxem dizanin. 

Di roja 02.02.2007'an de, termê pîroz yê profesor 
Şekroyê Xudo ji bo Ermenistanê hate birin û piştî rê û 
resmeke fermî ya dewlet û akademîk ya berfireh ji bo 
veşartinê ber bi gundê Elegez a Ermenistanê hate 
şandin. 

Malbata weşanê ya Agirî 

03.02.2007 



Gerek Kurt Di Dîrokê De ... 


Amadekar: Nûredîn Sofîzade 


01.02.1997: Piştî serhildana gelên îranê û sernixûniya rejîma Şah di 
îranê de, "Xumeynî" ji welatê Fransayê re vergeriya îranê û bi 
xapandina xelkê karî desthilatê bi destve bigre. 


01.02.2004: Teqîna mayînan li melbenda l'ê a YNK'ê û Tayê 2'ê a 
PDK'ê li bajarê Hewlêrê ji aliyê terorîstan ve di roja Cejna Qurbanê de 
bû sebebê şehîdbûna pitir ji 100 kes ji endamên rêberiya her du 
partiyan û berpirsên hukumetî weke şehîd Samî Ebdulrehman û xelkê 
sivîl yê din. 

02.02.2007: PDK îranê weke nûnerê neteweya Kurd li Kurdistana 
îranê, di Rêxistina Neteweyên Bênûner anku "UNPO"yê de hate 
wergirtinê. 

03.02.1982: Kuştina bi dehan kes ji xelkê bêberevan a Serçinarê ji 
aliyê hêzên rejîma Komara Îslamî a îranê. 

04.02.1949: Mihemed Riza Şah li cejna salvegera vekirina zanîngehê 
di Tehranê de dikeve ber êrîşa guleyan û bi sivikî birîndar dibe. 
05.02.1949: Hozanvana bi nav û deng a netewa Kurd Eyşeşan koça 
dawiyê kir. Wê xatûna stiranbêj roleke mezin li ser vejandina muzîka 
Kurdî leîst û çendîn berhem piştî xwe bi cî hêlan ku niha jî keçên Kurd 
weke sembola çavkaniya hunera jinên Kurd mifahê jê werdigirin. 

08.02.1979: Komîteya Navendî a PDK îranê bi şandina nameyeke 
dostane û birayane bo "Xumeynî", daxwazên neteweya Kurd anîn holê. 
Herwiha di vê nameyê de îşare bi vê çendê jî hatibû kirin ku nabe 
destkevtên serhildana gelên îranê tenê ji aliyê taqimeke diyarîkirî ve 
were qorixkirinê. 

08.02.2005: Belavbûna pirogramên Radyo Dengê Kurdistana îranê 

li ser setelaytê kanal "GBTS - 1" di beşa radyoyan de. 

08.02.1914: Çap û weşandina kovara Banga Kurd li bajarê Bexdayê. 
09.02.1953: Serhildana cotkarên devera "Mukiryan" a bajarê 
Mehabadê li dijî zilm û zordariya beg û axayan li derheq xebatkarên 
PDK îranê. Ev serhildane bi hevkariya hêzên rejîma Şah ve hate 
tepeserkirin. 

10.02.1829: îmzakirina peymannameya "Turkemençay" a di navbera 
welatê îran û Soviyeta berê de. 

11.02.1979: Serkevtina şoreşa gelên îranê û sernixûniya rejîma 2500 
saliya Paşayetiyê di vî welatî de. 

11.02.2006: Endamê Serokatiyê ya Partiya Welatparêzên Demokrat 
Kanî Yîlmaz li bajarê Silêmaniyê de hate terorkirinê. Ev Kurdê Bakûrê 
Kurdistanê û berê endamê rêveberiya PKK'ê bû.^ 

13.02.1967: Helbestvanê mezin û navdar ê îranê "Ferox Feroxzad" 
koça dawiyê kir. 

13.02.2005: Yekîtiya Xwendekarên Demokrat a Kurdistana îranê 
weke rêxistineke sivîl a ser bi PDK îranê hate damezirandin. 

14.02.1989: Dana Fitwaya kuştina nivîskarê Birîtaniyayî bi navê 
Selman Roşdî ji aliyê "Xumeynî" ve, bi sûça nivîsandina pirtûka 
"Ayetên Şeytanî". 

14.02.2005: Di kiryareke terorîstî li welatê Lubnanê de, Serok Wezîrê 
berê yê vî welatî Refîq Herîrî hate kuştin. Piştî lêkolînê û li gor 
belgeyên bi destvehatî, eşkere bû ku dewleta Sûriyê di vê terorê de 
dest hebû. 

15.02.1999: Ebdula Ocalan, Serokê PKK'ê di welatê Kîniyayê de ji 
aliyê Mîta rejîma Turkiyê ve hate girtin û ber bi Turkiyê hate şandin. 

15.02.2000: Hunermendê mezin û dengbêjê bi nav û deng yê netewa 
Kurd Îbrahîm Newrozî koça dawiyê kir. Navhatî ku bi Bîrê dihate 
naskirinê. Bi dehan berhemên bi dengê xweş û zelal yê xwe bo netewa 
Kurd bi cî hêla. Îbrahîm Newrozî herwiha di beşa Kurdî ya Radyoya 
Urmiyê û Kirmaşanê de jî xebitiye û mirovekî şoreşvan bû û çend salan 
jî di refa Pêşmergeyên PDK îranê de bûye. 

15.02:2006: Xelkê bajarê Makû, Yolegeldî, Şût û Bazirganê li dema 
birêvebirina meşeke qanûnî û aştîxwazane, dikevine ber êrîşa hovane 
ya hêzên rejîma Komara Îslamî a îranê û mixabin 14 kes ji welatiyên 

ix._I _L^JI £ 

Gavek Din Ya Paşverû 


Ez dixwazim di vê 
nivîsarê de li ser 
kompiloya beşkirina 
xwendinê di 

Zanîngehên îranê li ser bingeha zayendê di 
navbera keç û kuran rabivestim, 
kompiloyek ku ji aliyê nûnerên Meclîsa 
Şêwra Îslamî ya îranê (Parleman) de hate 
berbas û tevî nerazîbûneke zaf, hem ji aliyê 
raya giştî li îranê û nemaze jinan û hem ji 
aliyê çend kes ji nûnerên Meclisa Îslamî 
berbirû bû. 

Divêt berî her tiştî îşare bi vê çendê 
were kirinê ku rejîma Iranê her li destpêka 
bidestve girtina desthilatê di îranê de, bi 
pêkanîna asteng û pirsgirêkan bo gişt jin û 
keçên îranê, xwestiye ku rola wan di civakê 
de kêmreng bike. Her çend ku di destpêka 
desthilatdariya xwe de karî heya asteke zaf 
serkeve, lê wê siyasetê nekarî bêtir bidome 
û jinên xebatkar û azadîxwaz yên îranê ji 
rêya xwendin û perwerdekirina xwe karîn 
vê rejîmê di gelek waran de neçar bi 
pêşvekişandinê bike. 

Ger em lênihêrînekê li ser hejmara 
şagird û xwendekarên jin û keç di salên 
piştî hatine ser şola rejîmê bikin, ji me re 
eşkere dibe ku astê xwendina wan ber bi 
zêdebûnê çûye û ev yeka bûye sebebê 
pişikdariya zêdetir a jin û keçan di bazara 
kar de. Bo mînak li gor çavkaniyan, 
hejmara jinên şagird û xwendekar bi nisbet 
gişt nifûsa îranê a jordeyî 10 saliyê, ji %15 
di sala 1976'an bo %17 di sala 1986'an, 
%22 di sala 1991'an û %27 di sala 
1996'an, gihîştiye û îro rojê pitir ji %60 ya 
pêkhateya xwendekarên zanîngehên îranê 
jin in.(l) 

Lewra vê yekê desthilatdarên rejîma 
îranê xistiye nigeranî û tirsê û vê kerê jî 
dixwaze di rêya beşkirina xwendinê di 
zanîngehên îranê de a di navbera keç û 
kuran de ber bi pêşveçûna vê pêvajoyê 
rabiwestin. 

Bi nav nûnerên Meclisa Şêwra Îslamî ya 
îranê li ciyê pêşkêşkirina gelaleyên aborî û 
mikumbûn li ser cî bi cî kirina wan, ku 
nebûna wan projeyan yek ji sebebên herî 
bingehîn yên zêdebûna bêkarî, îtiyad, îdz, 
xizanî, fehşa, hilatina mêjiyan, ji hev 
veqetiyan û ... di îranê de ye, bi hilbijartina 
rêyeke neserrast û nedirust bi hizra xwe dê 
bikare pêşiya hindek ji wan pirsane weke 
zêdebûna daxwaza cudabûna jin û mêran 
di malbatan de yan jordeçûna astê temenê 
zewicîna jinan di îranê de bigre, çimku 
kesên ku terhên han pêşkêşî Meclîsê dikin, 
li ser vê baweriyê ne ku jordeçûna astê 
xwendina jinan yê bûye sebebê pêkhatina 
pirsên han!. 

Lê bi rastî zanist û perwerdehiya jinan 
yê bûye sebebê pêkhatina pirsên han, yan 
nebûna dewleteke demokratîk^û berpirs ku 
hemû samana netewî a xelkê îranê bona 
kirîna çek û alavên leşkerî, hevkarîkirin tevî 
girûpên terorîstî di welatên weke îraq, 


Lubnan, Filistîn, Efxanistan, Sûdan, 
Erebistana Seûdî û zaf welatên din ji bo 
neewlekirina van welatan, yan 
dewlemenkirina Uraniyomê û xebat ji bo 
bidestveanîna çekên etomî ku bi milyar 
dolaran di vê rêyê de tê xerckirin, bûye 
sebebê çêbûna pirsên navhatî. 


Bi nav nûnerên xelkê îranê di Meclîsa 



Îslamî de bi dana vê gelaleyê carek din 
dijberiya xwe tevî zanist û pêşkevtinê di 
îranê de û bê bihakirina mêjiyên û mirovên 
pispor, akademîk û xwedî şiyan ku karîne bi 
cehd û tekoşîna xwe ber bi zanîngehê 
herin, nîşan dan. 

Bi gi^tî îdeolojî û bingeha desthilatdarên 
rejîma Iranê derheq jinan eva ye ku ew 
dibêjin erkên sereke yên jinan, maldarî, 
çêkirin û xwedîkirina zarokan û wd...e, lê 
pişikdariya wan di bazara kar de di qonaxa 
paşîn de ye. Lewra her di destpêka 
desthilatdariya xwe de, siyasetên dijî jinan 
bi kar anîn û li dehsala 80'an a Zayînî 


(dehsala 60'an ya 
Rojî) piştre xebat kir 
ku ew destkevtinên 
jinan ên du 

dehsalên berê ku bi xebat û tekoşîna xwe 
bidestve anîbûn, ji wan bistîne û tenê di 
warê perwerde û tendurustiyê de ku ew jî 
bo siyaseta cudahiya regezî û zayendî ji 
aliyê rejîmê ve zaf girîng bû, îzna 
pişikdariyê^bide wan. Di hemû warên din 
de rejîma Îslamî di qanûn û kiryarên xwe 
de cehd kiriye ku jinan di bazara kar de dûr 
bixe û yek ji rêyên dûrxistina wan di bazara 
kar de, pêşîgirtina wan ji çûn di nava 
zanîngehan de û kêmkirina astê xwendinê 
û perwerdehiya wan di civakê de ye. Çimku 
keç û jinên nexwendewar û bêşiyan nikarin 
di civakê de xwedî çalakî û ektîv bin û di 
warê aborî ve serbixweyî hebin. Herwisa ji 
aliyeke din ve jî, jinên xwendewar nikarin 
her terze karekê ku bi dilê wan be, ji xwe 
re hilbijêrin û tenê çend karek di civakê de 
bona jinan hatine diyarîkirin û karên girîng 
û bibandor weke xebat û çalakiyên siyasî, 
rêveberiyên leşkerî, Serok Komar, dadwer û 
zaf karên din ku bi giştî mêranê tên 
hesibandin, bandoreke zaf girîng li ser 
dûrxistina jinan ji bazara kar û serxwebûna 
wan di warê aborî de daniye, çimku karên 
ku di rejîma îranê de taybet ji bo mêran in, 
ev kar in ku xwediyê asta herî bilind ya 
rêzjêgirtin, desthilat û pere ye. 

Li vir pirsyarek tê holê: Erê gelo, bi rastî 
jineke xwendewar dikare dayîkeke baş bo 
zarokên xwe be, yan dayîkeke ne 
xwendewar?! Bersiv rohn û eşkere ye, bê 
şik û guman xwendina jinan dibe sebebê vê 
ku zarokên xwe bi başî perwerde bikin û 
bispêrne civakê, da ku bikarin xizmetê ji 
civaka xwe re bikin û jiyan û civaka xwe 
ber bi nûjenbûn û pêşveçûnê bibin. 

Di dawiyê de divê enn bibêjin ku binav 
nûnerên Meclîsa Şêwra Îslamî ya îranê ger 
bixwazin ev terhê di Şêwra Îslamî de 
bipejirînin, bê şik dê tevî nerazîbûneke giştî 
ji aliyê gişt xelkê azadîxwaz yên îranê û 
civaka navneteweyî berbirû be û zêdetir ji 
aliyê raya giştî a cîhanê dê were dûrxistinê. 

Jêder: 

1. malpera "irwomen" 


Lihevkirina YE’ê Li Dor Birêvebirina Hisarên Li Ser îranê 

Wezîrên Derve yên welatên endam di Yekîtiya 
Ewropayê de lihevhatin ku ambarbûyiyên aborî yên 
pejirandiyê Rêxistina Neteweyên Yekbûyî dijî îranê ji ber 
nesekinandina xebatên mehandina Uraniyûmê bixin 
warê pratîkê. 

Wan di rûniştina roja duşemî li Birûksela Paytexta 
Beljîkayê de cezayên li gorî biryarnameya 1737'an ya 
Konseya Ewlekariya NY'ê bi fermî pejirandin. 

Biryaranameya han li Desambera borî de hate erêkirin 
û li gor wê firotina her terze kereste û alavên teknîkî bi 
îranê ku dikare li programên Etomî û mûşekî de bimifah 
be, hate qedexekirinê. Ceza herwiha destbjsergirtina 
saman û sermaya 10 kompanî û welatiyên Îranî jî bi xwe 
ve digire. 

Di vê rûniştinê de herweha gihîştine vê encamê, ger 



ku îran dest ji mehandina Uraniyûmê 
berde, YE'ê dê dirêjî bi haydan û 
îmtiyazên aborî yên pêtir bo îranê 
bide. 

HEVPEYVÎNEK LI SER REWŞA ZIMAN Û 
EDEBIYATA KURDÎ, BI EVDILE KOÇER RE 


levpeyvîn: Letîf Epozdemir 


E vdile Koçer kî ye? 

Di sala 1977'an de li Sêrtê 
hatiye dinyayê. 

Zanîngeha Anadolu beşa 'Kamu' di 
nîvî de hişt. 

Li Swêdê li Ûnîversîteya Uppsalayê li 
ser ziman û wêjeya kurdî heyamekê 
ders wergirt. 

Gelek nivîs û çîrokên wî di kovar û 
rojnameyên kurdî yên wekî Jiyana 
Rewşen, Pîne, Azadiya Welat, Nûdem, 
Hîwa, Tîroj, Kovara W, de derketin. 

Nivîs û çîrokên wî li gelek cihan bûn 
şano û kurteleyîstik. 

Pirtûkên wî: 

Govendistan (Weşanên Pêrî-2002) 
Mirin (Weşanên Aram - 2006) 

EDEBIYAT AN JÎ BERHEMEKE 
HUNERÎ DI DU SÊ ROJAN DE ŞÎN 
NABE 

Rewşa Edebiyata Kurdî, îro 
beramber bi salên 80'î çavane. Li 
Turkiyê ku şertên nivîsandina bi Kurdî 
pariyek azad bûne, çi fersend daye 
pêşketina edebiyatê. Gelo em dikarin 
bêjin ku xwendin û nivîsandin yekser 
dimeşin yan na..? 

Erê rewş îro gelekî baştir e, berî 20 salan 
peyveke kurdî ji gelek kesan re dibû 
goristan. Lê îro entelîjensiya kurd hêj di 
nava haleke sersar de qelema xwe 
dilebitîne, tu dibêjî qey çavê li qanûn û 
deriyên Enqereyê dê tu carî neqerime. 
Edebiyat an jî berhemeke hunerî di du sê 
rojan de şîn nabe û bi çar gulan jî bihar 
nayê, divê dildarên kurdî bi şev û roj 
xepara erdanivîs û hunerê ya beyar bikin. 
Heke ev xepartî bi rêk û pêk û li gorî 
disîplîna hunera dinyayê bidome, civaka me 
jî dê bikaribe rojekê pala xwe bide bexçeyê 
huner û edebiyata xwe û jê bitamije. 

Heke qesta te civaka me be, ji xwe 
nifşên nû weke ku bi taya mirinê ketibin 
her ji xwe ji hebûna xwe dûr dikeve û xwe 
li ber zimanên din şêrîntir dikin, heq ew bû 
ku nifşên nûhatî bi ser me nivîskaran de 
her biqêriyan da ku me berhemên baştir 
bihûnandina. Lê heke qesta te xwendin û 
nivîsandina nivîskar an jî nivîsevanên kurdî 
be. Ez bawer nakim ku bi hev re bimeşin. Ji 
xwe dema ku meriv ji hinek nivîskaran 
dipirse, ji zikê xwe têr in û pozê xwe li 
xwendinê xwar dikin. Psîkolojiyeka wiha 
xerîb li ser wan heye ku, tu dibêjî qey 
dibêjin, "Me xwendinê xetimandiye, 
pêdiviya me êdî pê tune, em êdî nivîskar 
in..." Lê ya rastî nivîsandin zaroka 
xwendinê ye, bêyî xwendinên jidil û bieşq 
ew zarok -yanî nivîs- seqet tê dinyayê û 
dikeve ser rûyê rojname kovar û pirtûkan. 
“BI ZOR Û DEHFDANÊ NE KURDÎTÎ 


ÇÊDIBE Û NE JÎ HÛŞIYÊN GOTINAN ÊN 
HUNER Û EDEBIYATÊ DIGIHIN. “ 

Di dîrokê de gelek caran 
rewşenbîrên Kurd bî sedema şert û 
zirûfên nexweş, neçar mane ku 
koçebar bibin û herne derveyî welêt. 
Herwiha li derveyî welêt berhemên 



xwe amade kirine. Edebiyat di salên 
dijwariyê de li derve xwe parastiye. 
Sirgûn û xerîbî çi bandorek daniye ser 
edebiyata Kurdî? 

Sirgûn û xerîbî helbet feydeyek pir mezin 
daye edebiyata kurdî ya modern, ku zimanê 
nivîsînê bi ser xwe ve were û ji 
gulebarandina asîmîlasyona serdestên 
Kurdistanê xilas bibe. 

Sirgûnî berî her tiştî dike ku meriv fêrî 
ziman edebiyat û kulturên din bibe û dike 
ku meriv bi vî awayî gelek sembol motîf û 
metaforan bide ber hev û bi rêya edebiyatê 
veguhêzîne ser bedena civaka xwe. Heke 
meriv xerîbiyê ji xwe re neke goristanek, 
dikare ji civaka xwe re bike deriyê gotinên 
biriqî. 

Lê wisa xuya dike ku kurdan baş sûd ji 
xerîbî û sirgûniyê wernegirtin. Me tevan bi 
çavê serê xwe dît ku dema pereyê hin 
kesan hate birîn dev ji nivîsa kurdî berdan. 
Yanî bi zor û dehfdanê ne kurdîtî çêdibe û 
ne jî hûşiyên gotinan ên huner û edebiyatê 
digihin. 

îro jî navenda edebiyatê xerîbiye 
yan êdî edebiyat dikare li ser axa xwe 
şîn bibe. Nîvîskarên Kurd hewceye çi 
bikin ku edebiyat zêdetir li ser axa 
xwe xûrt bibe.? 

Ev deh sal e jî edebiyat li ser xaka xwe 
yanî li welêt şîn dibe. Vebûna hin navendên 
rojname û çand û hunerê li Bakûr îşaretên 
xêrê ne. Lê ya rastî bi haleke pir trajîkomîk 
ve edebiyata me şîn dibe. Wisa bi dileke sar 
û bi helwestên pasîv ve huner û edebiyat 
pêş nakeve. Mesela helbestek çima di 
qehwexaneyeke Amed, Sêrtê de nayê 


xwendin ez hê jî fêm nakim, çima şanoyek 
li ser tenûra kurdan nayê lîstin. Û pirsa herî 
girîng ev e: Çima hunermend û nivîskarên 
kurd dimînin li benda îktîdara dewletê û 
îktîdara belediyeyan? Helbet wezîfeya 
belediyan e ku peyva kurdî li her derî şîn 
bikin, lê heke ev çênebe jî heqê 
hunermendan tune ku li benda ti "xweda"yî 
bisekinin. 

“DENGBÊJ PIRTÛKXANEYÊN KURDAN 
ÊN VEŞARTÎNE” 

Dengbêjî, xalek gelek giring e di 
edebiyatê de. Herwiha edebiyata 
Kurdî ya devokî dengbêjiyê rumetek 
bilind hesab dike. Gelo Dengbêjên 
Kurd hetanî îro çi xizmet dane 
Edebiyatê? 

Ji xwe tê zanîn ku dengbêj 
pirtûkxaneyên kurdan ên veşartîne. Ji bo 
hunera kurdan a modern divê her û her 
dengbêjên me çavkanî bin, û hemû gotinên 
wan divê bêne qeydkirin û terişandin. 

Heke em dêna xwe bidin rêça rênesans 
û modernîteya dinyayê jî her eynî rastî 
xuya dike: Her tiştê nû li ser kelepora kevin 
ava dibe. Lê ji ber ku modernîzm wekî 
gelek tiştan di nava civaka kurd de mîna 
mirîşka serjêkirî ye û şaş tête fahm kirin, 
îro bi tenê navê dengbêjan heye. 

Heke ev dengbêjên me di destê van 
ewropiyan de bûna, dê stran metelok çîrok 
û destanên wan ji xwe re bixistana çem û 
robar û tê de bi şev û roj soberberî 
bikirana, dê her gotineke dengbêjan ji xwe 
re bixistana vîtamînên A,B,C û rojê sê 
danan bixwarana heta bi ser xwe ve 
bihatana. Lê welatê me mixabin di nava 
şikefteke tarî de ye. 

“ÇEPÊN TIRKAN ÊN KU JI KANIYA 
DEWLETA VEŞARTÎ AV VEDIXWIN BI 
ZIMANDIRÊJIYA XWE VE AQILÊ 
ENTELÎJENSIYA KURDAN 

ÇELIQANDINE” 

Tê gotin ku Niştimanperwerî bi 
edebiyatê dest pê dike. Roman, 
berhemek pir hêjaye di edebiyatê de. 
Herwiha, roman barkêşê gotara 
nîştimanperweriyê ye. Edebiyat û 
romana Kurdî çî tesîrek li doza 
Kurdayetî kiriye? 

Niştimanperweriya kurdan mixabin ne 
xurt e, bi destê rewşenbîr û bi kopalê 
dewleta Tirk her tê manûpilekirin. Nivîskar 
û rewşenbîrên kurdan di bin nîrê van 
berovajîkirin û manîpulasyonan de qelema 
xwe dibin tînin û çend gotinan dibêjin. Bi 
taybetî çepên tirkan ên ku ji kaniya dewleta 
veşartî av vedixwin bi zimandirêjiya xwe ve 
aqilê entelîjensiya kurdan çeliqandine. 

Em bi rihetî nikarin bibînin ku şervanekî 
kurdan bi nav û dengê xwe ve bikeve ser 
kaxizên edebiyata kurdî. Her kes behsa 
dîwarên bajarê xwe dike, her kes êşa 
dayikên xwe vedihûne, her kes çîroka xwe 
helbesta xwe ji welatê xwe re dike deriyê 
azadiyê, lê dema ku dor tête ser kurdan ji 

me re dibe qebahet. Jixwe du sê nimûne 
hene meriv şerm dike ku bixwîne tu dibêjî 
qey di berhemên xwe de dixwazin bibêjin 
ku "Kurd ne niştimanperwer in...!" 

Helbet ev ji bandora van 
manîpulasyonên ku min jor behs kirî 
tê. 

Di hinek berheman de jî bi gotinên xav 
behsa "Kurd û Kurdistanê" tê kirin, helbet 
ev jî zirarê dide hebûna vehûnandina nivîs 
û hunerê. Di edebiyatê de meriv dikare bi 
gelek awayan, bi sembol û sîmgeyên 
lihevhatî, bi metafor û nihêrînên veşartî ve 
behsa niştimanperweriya xwe bike. Mesela 
meriv dikare di berhemekê de çar hezar 
çavikên cihê veke û di her çavikekê de jî 
meriv dikare dûmana gundekî şewitî bi cih 
bike, yanî ez dixwazim bibêjim ku huner rê 
dide gelek awayan. 

"ROLA ZIMAN BO MILETAN ROLA MAN 
Û NEMANÊYE" 

Di Hişyarbûn û pêşketina netewan 
de rola ziman çiye? 

Rola ziman bo miletan rola man û 
nemanê ye! Di roja îro de ziman ji bo 
hebûna miletan bûye wekî "DÎN"eke 
modern ku bikaribin hebûna xwe pê 
biparêzin. Ziman ji bo her miletî bêhn û 
hebûn, reng û dirûv, ken û girîn, mifte û 
mala wan e! 

Heke mesele milet-azadî-dewletbûn be, 
ziman ala ye, şûr û mertal e, gule û berik e, 
tîr û kevan e, alaveke mezin yê 
xweparastin û berxwedanê ye... 

Heke mesele dîn be, meriv dikare taet û 
îbadetên xwe dia û kelaman bi zimanê xwe 
xweştir û rihetir bike, yanî ziman bang û 
zengila meriv e, secade û tizbî ye, cinet û 
bexçeyê herî mezin e! Ne xerîb e ku 
dewletê medreseyên kurdistanê girt, îro 
piraniya nivîskar û dildarên kurdî an ji 
feqetî û seydatiyê tên an jî dê û bavê wan. 
Meriv dikare li ser vê yekê gelek xebatên 
doktorayî bike... 

Heke mesele înternasyonalîzm û biratî 
be, jixwe her kes bi zimanê xwe di nava 
mala dinyayê de heye û bi rengê zimanê 
xwe dibe birayê hev... 

Heke mesele siyasî û polîtîk be, bi 
fêrbûna zimanekî meriv dikare bêtir bikeve 
nav rihê civakekê û tê de qayîşê bikêşîne û 
bigihîje armancên xwe yên siyasî û polîtîk... 

Heke mesele edebiyat û çand û huner 
be: ziman av û xwîna berhemekê, reng û 
qîrîna lîstikekê, kanî û bilbilê stranekê ye... 

Lê heke mesele tiralî û 
xwexwapandineke ecêb û bêmane be, 
jixwe meriv nikare tiştekê ji vê malxirabiyê 
re bibêje 

Pêwendiya zîman û raman, ziman 
û edebiyatê çî ye? Berhemên edebî, 
hewceye li gor zimanên xwe yan li gor 
kesayetiya nivîskarên xwe werin 
binav kirin.? 

Pêwendiya ziman bi edebiyat û ramanê 
re an jî bi celebeke hunerî re weke tevr û 


bêrê ye, di hûnandin û xepartiya 
berhemekê de destebirakiya hev dikin. Lê 
ew çendî nêzî hev bin jî, di karê xwe yê 
esasî de ji hev dûr in. Ziman weke çemekî 
di nav rihê civakê de diherike û mîna 
nefelekê ji nû ve xwe divejîne. Edebiyat û 
huner jî vegotina rihê wê civakê ye. 

Filankes an jî bêvankesek dema ku 
pirtûkekê binivîse heke ku ji rihê zimanê 
xwe qut bibe dê nikaribe mesela biwêjeke 
biçûk tê de binivîse, an jî heke bixwaze 
stranekê bistre çiqas ku dengê wî xweş be 
jî dê nikaribe peyveke kurdî bilêv bike. Heta 
agirê ziman geş nebe dê tu carî pêt li 
berhema hunerî jî nekeve. 

Ya rastî berhema nivîskar ji kesayetiya 
wî/ê girîngtir e! Belkî nivîskarek ji bo 
nivîsandina berhema xwe -belkî jê re pere 
lazim e, an jî dixwaze ji bo hûnandina 
berhema xwe tecrûbe werbigire!- biçe 
firaxan jî bişû. Dema ku me berhemeke 
filankesekî/ê xwend divê ji me re nebe derd 
ka kesayetiya wî/ê çi ye? Lê bivê nevê li 
rojhilata malneketî berhemek mixabin bi 
kesayetiya nivîskar ve tê xwendin. 

"BI YA MIN HEBÛNA ALFABE Û 
ZARAVEYAN NE PIRS Û KÊŞEYEK E!" 

Pirs û kêşeya yekîtiya elfabe û 
zaravên di zimanê Kurdî de gelo wê 
çawa çareser bibe.? 

Bi ya min hebûna alfabe û zaraveyan ne 
pirs û kêşeyek e! Helbet em dihizirin ku 
dema yekîtiya alfabe û zaravayên kurdî 
çêbe, dê ji ber xwe de yekîtiya kurdan pêk 
were û bi vî awayî dê Kurdistan jî azad 
bibe, ev rastiyek e. Lê her dem çemê jiyanê 
wekî xwestek û rîtûelên siyasetê yên rojane 
naherike. Min ê bigota bila berî her tiştî 
rewşenbîr û serkêşên civaka me xwe fêrî 
alfabe û zaravayên din ên kurdî bikin, lê 
dema ez dibînim hêj ku zaravayên xwe 
nizanin û hêj ku navê gundê xwe yê bi 
kurdî nizanin bi zimanê serdestan qala 
yekîtiya zimanê xwe dikin, ez dibehecim û 
dimirim... 

Ev mesele bêtir dikeve ser hêz û şiyana 
kurdan ya siyasî û entelektûelî. 

Lê helbet heke rojek ji rojên Xwedê li 
çar parçeyên Kurdistanê jî li gorî rewş û 
hereketên xwe çar dewletên Kurdistanî yên 
cihê jî ava bibin, heke her sê zarava jî bi 
wext re bêtir ji hev dûr kevin û her yekî 
bibin zimanek û di dibistanên Kurdistanê de 
her sê ziman(kurmancî, soranî, zazakî...) bi 
hev re bêne xwendin, bila ti kes ji vê jî 
netirse û nexe hewlohawar. 

“BI DU SÊ GULAN BIHAR NAYÊ” 

Xuya ye di edebiyata Kurdî de, 
helbest zêdetir pêş ketiye. Çima? 
Helbesta klasîk a Kurdî û ya nûjen bi 
çi şêweyî divê ji hev werin cuda kirin, 
yanî çi ferq di navbera wan de heye.? 

Helbesta kurdî ne ku pêşketiye, -bila ti 
kes li min negire!- bi tenê hejmara 
helbestan roj bi roj zêde dibe. Helbet bi du 


sê gulan bihar nayê, lê dema ku em 
helbesta îro noqî zimanê kurmancî bikin, 
gelo dê çend jê tê de bibin av û dê çend jê 
bi ser kevin û hikmê wê ava zimanî bikin. 
Weke gelek fenomenên din, helbestnivîsîn jî 
li ba me şaş tê fam kirin. Helbestek divê 
bikaribe hemû pexşana zimanê xwe di bin 
çengê xwe de bisitirîne. Helbestnivîsîn ne bi 
tenê fêrbûna gramer, rêzkirina du sê 
gotinên sor û eletewş e! Dema behsa 
xwendina helbestê bête kirin, çima em hê jî 
bêriya Baba Tahirê Ûryan, Melayê Cizîrî, 
Feqiyê Teyran dikin, bila her kes ji xwe 
biperse! Ji ber ku helbestek di zimanekî de 
divê bibe kakilê gûzekê, rihê çivîkekê, şîrê 
şêrekî û şîva şivanekî... 

Xebata di warê ziman û gramera 
Kurdî de bese yan na. Hewcehî îro 
zêdetîr bi çî heye? Gelo mumkune ku 
di pêşerojê de (rojên pêş de) 
ferhengek mezin ku ji hemû zarav û 
devokên kurdî pêk hatiye çê be. Ji bo 
vî karî hewceye çi were kirin ev 
wezîfeya girîng hewceye ji aliyê kî ve 
were pêk anîn. ? 

Wezîfeya pêşîn dikeve ser milê 
Enstîtoyên Kurdî, Hikûmeta Başûr û 
Belediyeyên Bakûr. Helbet gelek dereng jî 
ma, lê kurd dikarin li Amed û Hewlêrê 
Navendekê ji bo ferheng û wergerê vekin. 
îro îmkan û derfetên kurdan têra vê yekê 
dikin, lê nikarin xwe organîze bikin û tovê 
pêşeroja xwe bireşînin. Heqê serkêşên 
kurdan tune ku di nava îktidara xwe ya 
rojane de pêşeroja zarokên vî welatî bidin 
ber sersariya xwe. Welatek miletek bi 
kitêbxane, ferheng û pêşketina çand û 
hunera xwe ve di nava aqilê dinyayê de tê 
pîvandin, ne ku bi slogan, qîrewîr û bejn û 
bala xwe ve... 

Civakek bêyî pirtûkxaneyeke mezin, bêyî 
her çeşît ferhengên qerase, bêyî 
wergerandina pirtûkên girîng û kilasîk wekî 
kerr û lal û şehtan e! 

Avabûna Navenda 
Nivîskarên Kurd 

Di 

daxuyaniyekê de 
roja 

12.11.1385(01.0 
2.2007)'an, 

Desteya 
Damezrîner a 
Navenda 
Nivîskarên Kurd, 
avabûna 

navenda han ragihand. 

Li gor daxuyaniyê, Navenda Nivîskarên 
Kurd di hizrê de ye ku nivîskarên Kurd li cem 
hev kom bike û xaniyekê avabike ku xebat û 
û çalakiyên "menewî", karîn û kêrhatîbûna 
nivîskarên Kurd, hizir û pênivîsa wan ji bo 
nivîsîna evîndariyê, pêşde bibe. 

Her wiha di daxuyaniyê de navê 
Peyman Yariyan, piştî anîna navê endamê 
Desteya Damezrîner, weke berpirsê demkî 
yê navendê hatiye. 

E-Mail: kurd_writers@yahoo.com 

E m di gerdûneke têkel a ku gelek 
mezinahî û dorfirehiyên bêserûber 
di xwe de dihêwirîne de dijîn. Ligel 
ku mirovahî li gorî zanîn û zanebûna 

xwe hin tevlîheviyên dinê dadihûrîne û 
pêşve diçe jî, gelek tiştên têkel ên ku hêj 
nehatine veçirandin û çareserkirin hene. 
Belê dîsa jî divê tiştên ku ji hêla mirovahiyê 
ve hatine dîtin û vedîtin tu car kêm û 
biçûk neyên dîtin. 

Di vê gerdûna bêserûber de mirov wekî 
misqalê zer tê hesibandin. Belê mirovahî bi 
hiş û aqilê xwe yê pêşketî bi ser gelek sir û 
pinan vebûye û gelek tiştên ji xwe mezintir 
kiriye. Ango mirov bi saya aqilê xwe 
gihîştiye vê merheleya berz û negihêj. 
Mirovahî heta beriya niha bi çend sal jî bi 
baweriya ku roj li hawirdora dinê 
digere/dizivire, tevdigeriya. Belê piştî 
nûvedaniya giloverbûna dinê û nasîna 
pergala rojê, têgihîşt ku dinya û gelek 
gerstêrkên din li dora rojê dizivirin. Û 
têgihîşt ku roj jî di nava komstêrkên asîman 
de tenê wekî stêrkeke birqoq tê hesibandin. 

Bêşik, heyînê herî hişmend û aqildar 
mirov e. Belê ew hişê ku ji bo mirov wekî 
xelatekê hatiye dayîn, bi du awayan tê 
bikaranin. Yek, hişê ku bi awayekî erênî û 
yê din jî hişê ku bi awayekî neyinî tê 
bikaranîn. Ango mirov her gav aqilê xwe di 
riya başî û xêrdariyê de bi kar neaniye. 
Gelek caran aqilê xwe di suxreya bêxêrî û 
bêkêriyê de bi kar aniye. Bo nimûne; mirov 
bi saya aqilê xwe, xwe gihandiye radeya 
herî bilind û payeberz; belê dîsa bi saya 
aqilê xwe, xwe daxistiye pileya herî 
serberjêr. Bi saya aqilê xwe, zanîn û 
teknolojiya îroyîn bi dest xistiye; belê dîsa 
bi saya aqilê xwe ew zanîn û teknolojî tenê 
ji bo berjewendiyên xwe yên kesane bi kar 
aniye. Bi saya aqilê xwe gerdûn û feza nas 
kiriye; belê dîsa bi saya aqilê xwe 
parzemînên dinê parçe parçe kiriye û sînorê 
dijminahiyê li dora xwe gerandiye. Bi saya 
aqilê xwe jiyaneke aram û têkûz pêk aniye; 
belê dîsa bi saya aqilê xwe ew jiyan xistiye 
bin xizmeta ezîtiya xwe. Bi saya aqilê xwe 
alav û amrazên teknolojiyê pêk aniye; belê 
dîsa ew alav û amrazên pêşketî, di riya şer 
û pevçûn û komkujiyên dinê de bi kar 
aniye. Bi saya aqilê xwe pergal û qanûnên 
gerdûnî pêk aniye; belê dîsa bi saya aqilê 
xwe ew pergal di xizmeta berjewendiyên 
xwe yên desthilatdar de xebitandiye. Bi 
saya aqilê xwe, xurek û vexurekên dinê 
afirandiye; belê dîsa bi saya aqilê xwe ew 
xurek û vexurekên bêsînor ji bo nefsa canê 
xwe ji ber mirovan manî kiriye. 


Divê pêşî rol û rista aqil li ber çavan 
were girtin ku cudatiya navbera mirov û 
ruhberên din were fêmkirin. Heke na tu 
kes nikare behsa berhemdariya mirov û 
pêwendiyên wî/wê yên gerdûnî bike. Ji 
lewre beriya aqil, tiştên ku ji nezanî li ser 
mirov dihatin ferzkirin hebûn. Hê gelek 
kesên ku ji zanîna gerdûnî bêpar mane û 
naxwazin rol û hêza aqil bibînin jî hene. 

Çi ne ev tiştên dereaqil û derezanistî? 
Gotegot, bawerî û nezanî. Ev her sê tişt 
jî hem dûrî aqil û hem jî dûrî zanistê ne. 
Ev her sê tiştên bêbingeh wekî kelem û 
astengiyên asê li ber hiş û zanîna mirov 
hatine raçikandin. Mirovahiyê ew her sê 
astengiyên bêoxir bi saya zanîn û 
hişmendiya xwe ya pêşketî hin bi hin ji 
holê rakir û xwe spart aqilê xwe yê ku 
mû diqelêşe. îro ro her tişt bi saya aqil û 
zanînê çareser dibe. Tiştên ku dûrî aqil û 
zanînê be, her wiha dûrê rastî û 
çareseriyê ne jî. 

Mirov tiştên heyî bi navgîniya 
sehekiyên xwe dihishisîne. Bi saya van 
sehekiyan gelek zanîn û daneyên ku bi 
dest dixe di hişmendiya xwe de vedişêre. 
Taybetiya mirov a sereke ku wî/wê ji 
heyîn û heyberên din(ên candar) 
vediqetîne, hişê wî/wê ye. Tiştê ku mirov 
ber bi zanebûn, nirxandin, darizandin û 
behreyên afirîner ve dike hiş û aqilê 
mirov e. Mirov bi saya aqil xwe ji radeya 
lewir û ajaltiyê rizgar dike. Aqil, her wekî 
din jî mirov ji dozîneyên lewrirî bi dûr 
dixe û wî/wê ber bi lêkolîn û 
dahûrandinên analîtîk (dahûranî) ve dike. 
Heke ne wisa bûna, tu cudayetî di 
navbera mirov heyberên din de nedima û 
dê mirov jî wekî heyberên din da asta 
lewirtiyê de bimana. Belê ne wisa ye. 
Mirovê hişmend û gerdûnî, ji do heta îro 
ligel aqilê xwe zanîn û behredariya xwe jî 
pêşve biriye; hest û bestên xwe 
kemilandiye; rol û rista xwe ya dîrokî 
lîstiye; di fezaya bêserûber de lêgerîna 
heyîn û heyberên pêşketîtir kiriye. Belê 
dîsa divê mirov, aqilê xwe yî afirîner û 
pêşketî her gav ji bo aramiya mirov û di 
riya mirovahiyê de biserifîne. 

Heta ku mirov alav û amrazên ku bi 
destê xwe afirandine nexe suxreya aramî, 
şadî û şadimaniya mirovahiyê. Berî her 
tiştî divê aqilê mirov bikeve xizmeta 
mirovahiyê. Heke na, tu fêdeya 
aqilmendiya mirov jî namîne. Lewre 
gerdûnîbûna mirov girêdayî hişmendiya 
mirov a dahûranî û gerdûnî ye. 


Kaniya Helbestan 


Cimata Keniyan 

Sadiq EsKerî 

Ger rojekê stêrka bextê te 
Ji esmanê jîna te were koçber kirin, 

Ger rojekê sorgula heza te 
Beriya bişkivtinê were per per kirin, 

Dil bibe meskenê keserên giran û 
Payze şûn warên xweziyên cih nehatî 
Renge hingî tu bi min re bibî yar 
Ger rojekê tu jî wek min 
Bi lehiya hêsrên çavan girê kovanan radey, 
Hêviyên dilê te di nava dergoşê da werin 
kuştin û 

Xweziyên te bi guneha mezin bûnê bihên 
hepsîkirin 

Renge hingî tu bi min re bibî yar 

Ger rojekê tu jî wek min 
Şahidê mirina hêviyên dil bî û 
Keniyên te şîniyê ji bo 
Nemana xweziyan bigêrin û 
Çav bibin gerên şîn û 
Dil bibe cimata keniyan 

Renge hingî tu bi min re bibî yar 
Renge hingî tu min bi tenê nehêlî 
Ji bo nemana rondikên çavên min bibî bendav 
Ji bo vejyana hêviyên min bibî eger 
Ji bo ji dayik bûna xweziyên min bibî çavkanî 
Ji bo şahiya dil bibî koşkek mezin 

Renge hingî tu ji bo min bibî mexlûqek li 
cihê xaliq. 

Derdê Evînê 

Serbest Urmiye 

Duh berî sibê 
Bi dengê dîk 
Hişyar û guhdar bûm 
Dipeyvand 
Pir bi tan û naz 

Sibêde bayê tennazê berê biskan 
Reşe bayê deşta Koyê 
Ka li te çiye 

Te li ber çî tê huşehuş û guregur? 

Ma nizanî 

Diherimîne li me dildar û bilberên nazik xeyal 
Sibêde xevnên evînê?! 

Serî hilda dilşikestiyê reşe ba 
Hate bersiv 

Ji nazke bayê ne dildar ê bilber xapînok 
Çiye cem te evîn? 

Xwe bipirse carkê ji dil 
Ka te kêşaye derdê evînê qe? 

Da binalî weke min dem û gavê! 

Çûne li ber te dilber û qet dilketî? 

Da bizanî dikşînim çî 
Min 

Huşehuş, ah û fîxan 
Di xev de mayê ne dilovan 
Ne li êşa ser e 
Dîn û dîlê destê evînê 
Ya ku tu qet fêm nakî jê 
Li benda dil û soza dilberê 
Hûnan min sed awaz û stran 
Hevdengê bilbila ciger bixwîn 
Yên ku ji te re janeser in 
Lê 

Nezanî ku ya min dilketî 
Hezjêkiriya xortê xelkê bû 
Çû 

Birin tev xwe hiş û aqil 
Ne ma li benda min û 
Ne awrek bi dil da min 
De ka bêje 
Ji evînê çi fêm kir te? 

Dûr kev ji min 
Ne evîndarî tu 
Da binalim ez bi êşa xwe 

ÇAND Û HUNER 


HÛN BI HEVRE XURTIRIN! 


Lokman Polat 


P artiya Demokrat a Kurdistana 
Rojhilat, partiya damezrevanê 
Komara Kurdistanê a Mahabadê ye, 

partiya serokê nemir Qazî Mihemed, 
Qasimlo û Şerefkendî ye. Di dîroka siyasî ya 
kurd û Kurdistanê de ciheke taybetî ya 
Hizba Demokrat heye. 

Ev sî salin ku ez tevgera azadîxwaz ya 
siyasî ya kurd li her çar parçeyên 
Kurdistanê dişopînim, Hizba Demokrat heta 
niha tu tişteke xirab pêk neaniye, tu 
çalakiyeke nebaş nekiriye û herweha tu 
dem zirarê nedaye doza netewa kurd. 

Hizba Demokrat partiyeke modern e û kar 
û xebata xwe de, di siyaseta xwe de 
partiyeke serketî ye. 

Dema ez pê hesiyam ku Ebdula 
Hesendade û hinek kadirên partiyê ji 
partiyê veqetiyane, ez li ber ketim. 
Nakokiyên nav partiyê û veqetandin partiyê 
qels dike û tu faydeyeke nade têkoşîna 
azadiya gel û rizgariya welat, berevajê wê 
zirarê dide doza netewa kurd. 

Di nav van sî salên ku min tevgera siyasî 
ya kurd şopandiye û ez bi xwe bûme şahidê 
gelek tiştan û herweha ji nêz ve ji cudabûn 
û veqetandinên di nav partiyên kurd de 
bûme xwedî agahdariyan, bi kurtahî 
tecrûbeyên sî salan dide nîşandan ku gelek 
caran di nav partiyên kurd de cudabûn û 
veqetandinên grûpî çê bûne û zirarê dane 
hêza tevgerên siyasî yên kurd. Veqetandin 
û parçebûna partî û rêxistinên kurd hêza 


siyasî û rêxistinî ya 
kurd zeîf kiriye, 
xebat sar kiriye, 
têkoşîn pasîf 
kiriye, pêşveçûn 
lawaz kiriye û di 
her warî de qelsî 
pêk aniye. 

Kes û grûpên 
ku ji partiyên xwe 
vediqetin, ji 

partiya xwe ya berê bihêztir, moderntir û 
çalaktir partiyekê danamezrînin. 
Veqetandina wan qelsiya wan e û ew di serî 
de li siyasetê hinek germ dibin û paşî anku 
piştê demeke sar dibin, li hemberê bûyeran 
xemsar dibin û gelek kadirên siyasî ku 
veqetiyane bi şêweyeke xemsarî xwe 
dikşînin kuncika xwe û li mala xwe rûnî 
dikin, têkilê tiştên siyasî nabin yan jî di 
siyasetê de gelek pasîf dimînin. 

Dîroka siyasî ya partî û rêxistinên kurd û 
Kurdistanê û bi taybetî jî yên kurdên bakur 
vê rastiya ku min anî zimên bi gelek 
cureyan û hercar raxistiye ber çavên mirov. 
Kurd bi hevre xurtir in. Ji hev veqetandin 
wan bi hêz nake, qels dike. 

Di nav partî û rêxistinên siyasî de helbet 
dê nakokiyên şexsî û pirsgirêkên îdeolojîk, 
siyasî û rêxistinî hebin. Ya girîng ev e ku; 
mirov bi bêhneke fereh, bi tolerans û bi 
metoda îqnayê hevûdu serwext bike, bi hev 
bawer bike û pirsgirêkan çareser bike. Tu 
pirsgirêkeke ku çareseriya wê tunebe nîn e. 
mirov bixwaze dikare ji hemû pirsgirêkan re 



çareserî bibîne û nakokiyên şexsî ji holê 
rake. 

Binêrin, qeslbûn û hêzbûna Hizba 
Demokrat tenê Kek Mistefa û Ebdula 
Hesenzade û Hesen Restigar û endamên 
partiyê eleqeder nake, hemû kurdên 
welatperwer yên herçar parçeyên 
Kurdistanê eleqeder dike. Bi qelsbûna 
Hizba Demokrat tenê hûn naêşin, em jî 
diêşin anku hemû kurdperwer pê diêşin. Bi 
qelsbûna Hizba Demokrat dijminê dagirker, 
olperestên paşverû şad û bextiyar dibin, 
keyfa wan tê. Di herçar parçeyên 
Kurdistanê de serketin û pêşketin keyfa 
hemû kurdperweran tîne, kurdperwer şad 
dibin, dagirker qehr dibin. 

Bawer bikin, dema Xanî Bilûryan ji Hizba 
Demokrat veqetiya û çû mil da partiya 
sosyal şoven -Tudeh-ê ez pê êşiyam, gelek 
aciz bûm. Herweha dema Kek Celîl Gadanî 
veqetiya dîsa ez aciz bûm, lêbelê dema 
gotin Kek Celîl Gadanî û hevalên xwe 
vegeriyane û bi Hizba Demokrat re bûne 
yek, keyfa min hat û ya tev kurdperweran 
hat. 

Lê mixabin carek din girûpa Celîl Gadanî 
û Hesen Restgar ku sala 1988'an ji PDK 
îranê veqetiyan û bi xurtî dijberiya Dr. 
Qasimlo û Dr. Şerefkendîjî dikirin, piştî 
vegeriyana xwe di sala 1996'an vê care 
rihet nerûniştin û Ebdula Hesenzade jî bi 
xwe re birin û me dît ku wan roja 
06.12.2006'an cudabûna xwe ji PDK îranê 
îlan kirin. Bi vî karê xwe, wan careke din 
derdek giran ji xebata siyasî û neteweyî ya 
azadîxwazên Kurdistana Rojhilat bi 
serkêşiya PDK îranê xistin û dilê dijminên 
Kurd ji xebatkarên Kurd xweş û şad kirin. 


'ST bo bersîvdana Xaçepirsa hejmaran (Sudoku)yê^ 

tenê van sê xalên jêrîn berçav bigirin: 


1. Hejmarên 1-9'ê di xet(xêz) û stûna serjêr de 
tenê carekê dubare dibe. 

2. Hejmarên 1-9'ê di xet(xêz) û stûna çeprast de 
tenê carekê dubare dibe. 

3. Hejmarên 1-9'ê di nava çargoşeke 3x3 de tenê 

xarekê dubare dibe. > 


Bersiva Sudoku a Hejmara 55’an 

Lehenga Çîroka Nivîskarê Navdar Yê T Evîndarên Valdaroyê; 5000 Sal In Di 
Çekî “Jaromir Stetina” Keçek Kurd E Himbêza Hev De Ne 


Pirtûka 

nivîskarê navdar 
yê Çekî, "Jaromir 
Stetina"bi navê 
"Stoleti 

Zazraku"(sedsala 
mucizeyan) 
derket. Di çîrokê 
de êş û perîşaniya 
sedsala 20'an bi 
îroyî wek 

mucîzeyên sedsalê 
tê bi nav kirin. 

Yek ji lehenga çîrokeke Stetinayî jî keçek Kurd a Başûr e. 
Yavçik aşvan e û di bin çiyayê Rost de dijî. Çîrok zilm û 
zordariya Sedam Husên ya ser Kurdan bi mînakan tîne ber 
çavê xwendevanan. Navê çîroka li ser keça Kurd, "Pênc car 
pênc tiliyên Yavçika aşvan" e. Di dawiya çîrokê de Yavçik ji 
aliyê eskerên Sedam ve tê revandin û esker li Hewlêrê dest 
davêjinê. 

Nivîskar "Stetina" di heman demê de rojnamevanek naskirî 
û Senator e jî. Senator "Jaromir Stetina" di salên 90'ê de li 
Turkiyê hat girtin û 6 sal ceza xwar. Piştî 6 mehan ew teslîmê 
Komara Çekê kirin ku cezaya xwe li vir bikişîne, lê bê guman 
hate berdan. Senator "Stetina" yek ji senatorên herî navdaryê 
welatê Çekê ye û ew dehan sal in ku di kêleka me de kar û 
xebatê ji bo gelê Kurd dike. 

Li gora agahiyan, ev pirtûk di demeke ne dirêj de ji aliyê 
Radyoya Dengê Ewropaya Azad, Radyoya Amerîka û Radyoya 
îraqa Azad dê bi zimanê Kurdî were wergerandinê. 

Dr. Yekta Uzunoglu 



Rêjîma Sûriyê Dîsa Behsa Kurdên 
Bênifûs Dike 



xwestin, ji wan jî tê xwestin." Bi 
vê gotinê ew dibêje ku Kurd û 
Erebên li Suriyê xwedî heman 
maf in. Li Suriyê Kurd têne 
çewisandin û mafên wan ên 
neteweyî û yên mirovan têne 
binpêkirin. Ew di destûra Sûriyê 
de wekî neteweya duyem li 
Suriyê nayên pejirandin. 


Di civîna Komîteya Navendî 
ya Partiya Bees a desthilatdar li 
Suriyê de, careke din li ser pirsa 
Kurdên bênifus hate 
rawestandin. Serokê Sûriyê di 
civîna han de behsa vê kêşeyê 
kiriye û gotiye ku "ji bo 
peydakirina çareseriyekê ji bo 
dayina nasnameyan ji bo 
biraderên li Hisiçayê lêkolîn têne 
kirin". 

Li gorî çavkaniyên malpera 
"Suria News"ê, serokê Suriyê 
gotiye: "Tiştê ku ji me re 
derdikeve, ji wan [Kurdan] re jî 
derdikeve; û tiştê ku ji me tê 


Berî niha rêjîma Suriyê gelek 
caran soz daye ku nasnameyên 
sûrî li Kurdên "biyanî" vegerînin, 
lê sozên xwe bi cî neanîne. 

Di 05.10.1962ê de, hikûmeta 
Sûriyê di çend seetan de 
nasnameya sûrî ji bêtirî 120 
hezar Kurdên nişteciyên bajarên 
li parêzgeha Hisiçayê li 
Kurdistana Suriyê kişand û ew 
bê maf û wekî mirovên "biyanî" 
hiştin. Li gorî agahiyên 
rêxistinên mafên mirovan ên 
navneteweyî, hejmara Kurdên 
bênifûs îroj digihê bêtirî 250 
hezarî. 


Li herêma Valdaroya 
îtalyayê de di erkolanek 
arkeolojîk de; du îskeletên di 
himêza hev de hatin dîtin. 

Li gor agahiyên arkeologan 
yek ji îskeletan yê mêrekê 
ye û ya dinê jî yê jinekê ye û 
5000 salî ne. Arkeologan 
navê êvîndarên Valdaroyê li 

wan kirin. 

Seroka grûba arkeologan; "Elena Menotti" ragihand ku, herdu jî 
bi tîrê hatine kuştin. 

Tê ragihandin ku dibe ew jin û mêr zanibûne ku dê werin kuştin. 

PUKmedia 

Berpirsên Leşkerî Yên Amerîkayê: 

îran Di îraqê De Bombeyan Didanê 

Li gorî nûçeyên Radyoya "Farda"yê, roja yekşem, ll'ê Şibata 
2007'an, berpirsiyarên Leşkerî yên Amerîkî li îraqê de, di civînekê de bi 
nûçegjhanan re, pirtik û kerên mayî yên hin bombeyan nîşan dan ku tê 
gotin îranê ew dayîne terorîstan. 

Yek ji rayedarên bilind yên hevalbendan ji nûçegihanan re got ku ev 
bombeyên "EFP" ku li ser rê û cadeyan tên dayîn û dikarin nava 
otombêlan jî biteqînin, bi dizî ve ji rêya îranê bo îraqê haitne anînê. 
Çend ker û pirtik ji van bombeyan ji nûçegihanan re hatin nîşandanê. 
Jêderên han gotin, tenê îran e ku di herêmê de dikare bombeyên wiha 
çê bike. 

Arteşa Amerîkayê dibêje ku ev alev li îranê tên çêkirin û bi fermana 
rayedarên herî bilind yên Komara Îslamî ya îranê ji îraqê re tên şandin. 

Berpirsiyarên Amerîkî û Îniglîsî gelek caran îran bi piştevaniya malî û 
leşkerî ji girûpên terorîstî û radîkal ên Şîî tawanbar kirine. 





















